(Návrh)
Nariadenie vlády
Slovenskej republiky
z .............. 2014
o sprístupňovaní pyrotechnických výrobkov na trhu

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

§ 1
Predmet úpravy
(1)	Toto nariadenie vlády upravuje
a)	technické požiadavky) na pyrotechnický výrobok, ktorý je určeným výrobkom podľa osobitného predpisu,)
b)	postup posudzovania zhody) pyrotechnického výrobku,
c)	práva a povinnosti výrobcu,) dovozcu) a distribútora) pyrotechnického výrobku,
d)	autorizáciu a notifikáciu orgánu posudzovania zhody,)
e)	práva a povinnosti notifikovanej osoby,
f)	dohľad nad dodržiavaním povinností ustanovených týmto nariadením vlády a ukladanie sankcií a
g)	vekové obmedzenia pri sprístupňovaní pyrotechnických výrobkov na trhu.)
(2)	Toto nariadenie vlády sa nevzťahuje na
a)	pyrotechnické výrobky určené a vyrábané špeciálne pre ozbrojené sily Slovenskej republiky,) Vojenskú políciu,) Vojenské spravodajstvo,) rozpočtové organizácie zriadené Ministerstvom obrany Slovenskej republiky, ktorých predmetom činnosti je veda, výskum, výroba, skúšanie, skladovanie, používanie, likvidácia alebo ničenie výbušnín, pyrotechnických výrobkov alebo munície, vzdelávanie v oblasti výbušnín, pyrotechnických výrobkov alebo munície, Policajný zbor,) Zbor väzenskej a justičnej stráže,) finančnú správu,) Slovenskú informačnú službu,) Hasičský a záchranný zbor) a Horskú záchrannú službu,)
b)	zariadenie, na ktoré sa vzťahuje osobitný predpis,)
c)	pyrotechnické výrobky určené na používanie v leteckom a kozmickom priemysle,
d)	kapsle osobitne určené do hračiek, na ktoré sa vzťahuje osobitný predpis,)
e)	výbušniny, na ktoré sa vzťahuje osobitný predpis,)
f)	muníciu, a to strely a hnacie náplne a nábojky, ktoré sa používajú v ručných strelných zbraniach, iných zbraniach a delostrelectve, na ktoré sa vzťahuje osobitný predpis,)
g)	zábavnú pyrotechniku, ktorú výrobca vyrobil pre vlastné použitie a ktorú členský štát Európskej únie alebo štát, ktorý je zmluvnou stranou Dohody o Európskom hospodárskom priestore (ďalej len „členský štát“) schválil na použitie výlučne na svojom území, v ktorom má výrobca sídlo a ktorá zostáva na území tohto členského štátu.

§ 2
Vymedzenie pojmov
Na účely tohto nariadenia vlády je
a)	pyrotechnickým výrobkom akýkoľvek výrobok obsahujúci výbušné látky alebo zmes výbušných látok, ktorý je navrhnutý na vyprodukovanie tepla, svetla, zvuku, plynu alebo dymu alebo kombinácie týchto efektov prostredníctvom jednotlivých exotermických chemických reakcií,
b)	zábavnou pyrotechnikou pyrotechnický výrobok určený na zábavné účely,
c)	scénickou pyrotechnikou pyrotechnický výrobok určený na použitie na javisku v interiéri alebo v exteriéri, pri filmovej a televíznej produkcii alebo na iné podobné použitie,
d)	pyrotechnickým výrobkom určeným na použitie vo vozidlách prvok bezpečnostných zariadení vo vozidlách, ktorý obsahuje pyrotechnické zlože používané na iniciáciu týchto alebo iných zariadení,
e)	odborne spôsobilou osobou fyzická osoba, ktorá je oprávnená podľa osobitného predpisu) zaobchádzať so zábavnou pyrotechnikou kategórie F4, so scénickou pyrotechnikou kategórie T2 alebo s inými pyrotechnickými výrobkami kategórie P2 podľa § 3 alebo ich používať.

§ 3
Voľný pohyb
(1)	Ak pyrotechnický výrobok spĺňa technické požiadavky podľa tohto nariadenia vlády
a)	môže byť uvedený na trh,)
b)	nesmie byť bránené jeho sprístupňovaniu na trhu.
(2)	Na účel obchodovania s pyrotechnickými výrobkami na obchodných veľtrhoch, výstavách a prezentáciách je možné vystavovať a používať pyrotechnické výrobky, ktoré nie sú v súlade s ustanoveniami tohto nariadenia vlády, iba ak použité pyrotechnické výrobky majú viditeľné označenie, ktoré obsahuje názov a dátum konania obchodného veľtrhu, výstavy alebo prezentácie, a informáciu, že pyrotechnické výrobky nie sú v súlade s týmto nariadením vlády a nie sú dostupné  na účely predaja, pokiaľ nebudú v súlade s ustanoveniami tohto nariadenia vlády. Počas podujatí podľa prvej vety sú vystavovatelia povinní prijať bezpečnostné opatrenia v súlade s požiadavkami určenými orgánom dohľadu.) 
(3)	Pyrotechnické výrobky vyrobené na účely výskumu, vývoja a skúšania, ktoré nie sú v súlade s ustanoveniami tohto nariadenia vlády, je možné na účely výskumu, vývoja a skúšania používať, ak viditeľné označenie uvádza, že nie sú v súlade s týmto nariadením vlády a nie sú dostupné na iné účely ako výskum, vývoj a skúšanie.

§ 4
Kategórie pyrotechnických výrobkov
(1)	Výrobca zaraďuje pyrotechnické výrobky do kategórií podľa spôsobu ich použitia alebo ich účelu a úrovne nebezpečenstva vrátane ich hladiny hluku. Notifikovaná osoba) potvrdzuje zaradenie pyrotechnických výrobkov do kategórií ako súčasť postupov posudzovania zhody podľa § 14. 
(2)	Pyrotechnické výrobky sa zaraďujú do týchto kategórií:
a)	zábavná pyrotechnika 
1.	kategórie F1 je zábavná pyrotechnika, ktorá predstavuje veľmi nízke nebezpečenstvo a má zanedbateľnú hladinu hluku a ktorá je určená na používanie v obmedzených priestoroch vrátane zábavnej pyrotechniky, ktorá je určená na používanie vnútri obytných budov,
2.	kategórie F2 je zábavná pyrotechnika, ktorá predstavuje nízke nebezpečenstvo a má nízku hladinu hluku a ktorá je určená na používanie vonku v obmedzených priestoroch,
3.	kategórie F3 je zábavná pyrotechnika, ktorá predstavuje stredne veľké nebezpečenstvo, ktorá je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie,
4.	kategórie F4 je zábavná pyrotechnika, ktorá predstavuje vysoké nebezpečenstvo, ktorú môžu používať iba odborne spôsobilé osoby a ktorej hladina hluku nie je škodlivá pre ľudské zdravie, 
b)	scénická pyrotechnika 
1.	kategórie T1 je pyrotechnický výrobok určený na používanie na javisku, ktorý predstavuje nízke nebezpečenstvo, 
2.	kategórie T2 je pyrotechnický výrobok určený na používanie na javisku, ktorý môžu používať iba odborne spôsobilé osoby, 
c)	iné pyrotechnické výrobky 
1.	kategórie P1 sú pyrotechnické výrobky iné ako zábavná pyrotechnika a scénická pyrotechnika, ktoré predstavujú nízke nebezpečenstvo, 
2.	kategórie P2 sú pyrotechnické výrobky iné ako zábavná pyrotechnika a scénická pyrotechnika, ktoré sú určené na zaobchádzanie alebo používanie iba odborne spôsobilými osobami.

§ 5
Vekové obmedzenia a iné obmedzenia
(1)	Pyrotechnické výrobky sa nesmú sprístupniť na trhu osobám, ktorých vek je nižší ako 
a)	15 rokov, ak ide o zábavnú pyrotechniku kategórie F1,
b)	18 rokov, ak ide o zábavnú pyrotechniku kategórie F2,
c)	21 rokov, ak ide o zábavnú pyrotechniku kategórie F3,
d)	18 rokov, ak ide o scénickú pyrotechniku kategórie T1 a iné pyrotechnické výrobky kategórie P1.
(2)	Výrobca, dovozca a distribútor nesmú sprístupňovať na trhu pre iné ako odborne spôsobilé osoby 
a) zábavnú pyrotechniku kategórie F4, 
b) scénickú pyrotechniku kategórie T2 a iné pyrotechnické výrobky kategórie P2.
(3)	Iné pyrotechnické výrobky kategórie P1 pre použitie v motorových vozidlách vrátane airbagov a napínačov bezpečnostných pásov sa nesprístupňujú na trhu okrem prípadov, keď boli zabudované do motorového vozidla alebo oddeliteľnej časti motorového vozidla.

§ 6
Povinnosti výrobcu
Výrobca je povinný
a)	zabezpečiť pri uvedení pyrotechnického výrobku na trh, aby bol výrobok navrhnutý a vyrobený v súlade so základnými bezpečnostnými požiadavkami ustanovenými v prílohe č. 1,
b)	vypracovať technickú dokumentáciu ustanovenú v prílohe č. 2,
c)	zabezpečiť posúdenie zhody podľa § 14,
d)	vydať EÚ vyhlásenie o zhode podľa § 15,
e)	umiestniť označenie CE) podľa § 16,
f)	uchovávať počas desiatich rokov od uvedenia pyrotechnického výrobku na trh EÚ vyhlásenie o zhode a technickú dokumentáciu,
g)	zaviesť postupy na zachovanie zhody sériovej výroby s požiadavkami ustanovenými týmto nariadením vlády a zohľadniť zmeny návrhu alebo vlastností pyrotechnického výrobku alebo zmeny v harmonizovanej technickej norme) alebo iných technických špecifikáciách,) na základe ktorých sa vyhlasuje zhoda pyrotechnického výrobku,
h)	vykonať alebo zabezpečiť vykonanie skúšky vzorky pyrotechnického výrobku na základe riadne odôvodnenej žiadosti orgánov dohľadu, ak je to potrebné vzhľadom na riziko, ktoré pyrotechnický výrobok predstavuje,
i)	prešetriť podnety týkajúce sa nesúladu pyrotechnických výrobkov s týmto nariadením vlády, viesť register týchto podnetov a pyrotechnických výrobkov, ktoré boli spätne prevzaté,) ak je to potrebné vzhľadom na riziko, ktoré pyrotechnický výrobok predstavuje a informovať o tom distribútora,
j)	označiť pyrotechnické výrobky v súlade s § 8 alebo § 9,
k)	uviesť na pyrotechnickom výrobku v štátnom jazyku) svoje obchodné meno alebo ochrannú známku a sídlo, miesto podnikania alebo adresu, na ktorej je ho možné zastihnúť, ak nie je zhodná so sídlom alebo miestom podnikania; ak to nie je možné, požadované údaje uviesť na obale alebo v sprievodnej dokumentácii pyrotechnického výrobku; sprievodnou dokumentáciou pyrotechnického výrobku sú doklady, ktoré sú nevyhnutné na prevzatie a používanie výrobku,
l)	zabezpečiť, aby bol k pyrotechnickému výrobku dodaný návod na použitie a bezpečnostné pokyny v štátnom jazyku, ktoré sú jasné, pochopiteľné a zrozumiteľné pre používateľa oprávneného manipulovať s pyrotechnickým výrobkom,
m)	bezodkladne prijať nevyhnutné nápravné opatrenie s cieľom dosiahnuť zhodu pyrotechnického výrobku s požiadavkami ustanovenými týmto nariadením vlády a ak je to potrebné, pyrotechnický výrobok stiahnuť z trhu) alebo prevziať späť, ak sa domnieva alebo má dôvod sa domnievať, že pyrotechnický výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil opatrenie v súlade s týmto nariadením vlády,
n)	bezodkladne informovať orgán dohľadu a orgány dohľadu členských štátov, v ktorých bol pyrotechnický výrobok sprístupnený na trhu o tom, že pyrotechnický výrobok predstavuje riziko a uviesť podrobnosti najmä o nesúlade pyrotechnického výrobku s týmto nariadením vlády a prijaté nápravné opatrenie podľa písmena m),
o)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v tlačenej alebo elektronickej podobe potrebnú na preukázanie zhody pyrotechnického výrobku v štátnom jazyku a spolupracovať pri každom prijatom opatrení s cieľom odstrániť riziká, ktoré pyrotechnický výrobok, ktorý uviedol na trh, predstavuje,
p)	bezodkladne oznámiť na žiadosť orgánu dohľadu najmenej počas desiatich rokov odo dňa dodania pyrotechnického výrobku dovozcu alebo distribútora, ktorému pyrotechnický výrobok dodal,
q)	viesť záznamy o všetkých registračných číslach pyrotechnických výrobkov, ktoré vyrobil, vrátane ich obchodného názvu, všeobecného typu a podtypu a o mieste výroby, a to najmenej počas desiatich rokov odo dňa kedy bol pyrotechnický výrobok uvedený na trh,
r)	pri ukončení svojej činnosti zaslať záznamy podľa písmena q) Ministerstvu hospodárstva Slovenskej republiky (ďalej len „ministerstvo“) do 10 dní odo dňa prijatia rozhodnutia o ukončení svojej činnosti a
s)	poskytnúť ministerstvu a orgánom dohľadu nad trhom všetkých členských štátov na základe ich odôvodnenej žiadosti informácie ustanovené v písmene q) do 10 dní odo dňa doručenia žiadosti.

§ 7
Vysledovateľnosť
(1)	Výrobca je povinný označiť pyrotechnické výrobky registračným číslom, ktoré mu pridelí notifikovaná osoba vykonávajúca posudzovanie zhody podľa § 14 za účelom vysledovateľnosti pyrotechnických výrobkov. Pridelenie čísla sa vykonáva v súlade s jednotným systémom určeným Európskou komisiou podľa odseku 3.
(2)	Výrobca a dovozca sú povinní uchovávať záznamy o registračných číslach pyrotechnických výrobkov, ktoré sprístupnia na trhu a tieto údaje poskytnúť na žiadosť orgánom dohľadu.
(3)	Registračné číslo podľa odseku 1 obsahuje
a) štvormiestne identifikačné číslo notifikovanej osoby, ktorá vydala certifikát o EÚ skúške typu v súlade s postupom posudzovania zhody ustanoveným v § 14 písm. a) (modul B), certifikát o zhode v súlade s postupom posudzovania zhody ustanoveným v § 14 písm. b) (modul G) alebo schválenie systému kvality v súlade s postupom posudzovania zhody ustanoveným v § 14 písm. c) (modul H),
b) kategóriu pyrotechnického výrobku, pre ktorý je zhoda potvrdená, v skrátenej podobe veľkými písmenami
1. F1, F2, F3 alebo F4 pre zábavnú pyrotechniku kategórie F1, F2, F3 alebo F4,
2. T1 alebo T2 pre scénické pyrotechnické výrobky kategórie T1 alebo T2,
3. P1 alebo P2 pre iné pyrotechnické výrobky kategórie P1 alebo P2,
c) spracovateľské číslo, ktoré používa notifikovaná osoba pre pyrotechnický výrobok. 
(4)	Registračné číslo podľa odseku 1 má štruktúru „XXXX – YY – ZZZZ…“, kde XXXX sa vzťahuje na odsek 3 písm. a), YY sa vzťahuje na odsek 3 písm. b) a ZZZZ… sa vzťahuje na odsek 3 písm. c).

§ 8
Označenie pyrotechnických výrobkov
(1)	Výrobca zabezpečí, aby pyrotechnické výrobky okrem pyrotechnických výrobkov určených na použitie vo vozidlách, boli viditeľne, čitateľne a nezmazateľne označené v štátnom jazyku. 
(2)	Označenie podľa odseku 1 musí byť jasné, pochopiteľné a zrozumiteľné pre používateľa oprávneného manipulovať s pyrotechnickým výrobkom. 
(3)	Označenie pyrotechnických výrobkov podľa odseku 1 obsahuje
a)	údaje o výrobcovi podľa § 6 písm. k), a ak výrobca nemá sídlo v členskom štáte, údaje o výrobcovi podľa § 6 písm. k) a údaje o dovozcovi podľa § 10 ods. 2 písm. a), 
b)	názov a druh pyrotechnického výrobku, jeho registračné číslo a jeho výrobné číslo, šaržu alebo sériové číslo,
c)	vekové obmedzenia ustanovené v § 5,
d)	kategóriu pyrotechnických výrobkov ustanovenú v § 4 ods. 2,
e)	návod na použitie,
f)	rok výroby, ak ide o zábavnú pyrotechniku kategórie F3 alebo F4,
g)	čistú hmotnosť výbušniny a
h)	údaj o minimálnej bezpečnej vzdialenosti používateľa od iniciovaného pyrotechnického výrobku, ak je to ustanovené v odseku 4 písm. a), c), d) alebo odseku 5. 
(4)	Zábavná pyrotechnika musí obsahovať najmä tieto informácie
a)	podľa potreby nápis "používať iba vonku" a údaj o minimálnej bezpečnej vzdialenosti, ak ide o kategóriu F1,
b)	nápis "používať iba vonku" a ak je to potrebné aj údaj o minimálnej bezpečnej vzdialenosti alebo vzdialenostiach, ak ide o kategóriu F2,
c)	 nápis "používať iba vonku" a údaj o minimálnej bezpečnej vzdialenosti alebo vzdialenostiach, ak ide o kategóriu F3,
d)	nápis "určené iba na použitie odborne spôsobilou osobou" a údaj o minimálnej bezpečnej vzdialenosti alebo vzdialenostiach, ak ide o kategóriu F4.
(5)	Scénická pyrotechnika musí obsahovať najmä tieto informácie
a)	podľa potreby nápis "používať iba vonku" a údaj o minimálnej bezpečnej vzdialenosti alebo vzdialenostiach, ak ide o kategóriu T1,
b)	nápis "určené iba na použitie odborne spôsobilou osobou" a údaj o minimálnej bezpečnej vzdialenosti alebo vzdialenostiach, ak ide o kategóriu T2.
(6)	Ak na pyrotechnickom výrobku nie je dostatok miesta na označenia podľa odsekov 3 až 5, informácie sa uvádzajú na najmenšom balení pyrotechnického výrobku. 

§ 9
Označenie pyrotechnických výrobkov určených na použitie vo vozidlách
(1)	Označenie pyrotechnických výrobkov určených na použitie vo vozidlách obsahuje
a)	údaje o výrobcovi podľa § 6 písm. k),
b)	 názov a druh pyrotechnického výrobku, jeho registračné číslo a jeho výrobné číslo, šaržu alebo sériové číslo a
c)	podľa potreby bezpečnostné pokyny. 
(2)	Ak na pyrotechnickom výrobku určenom na použitie vo vozidlách nie je dostatok miesta na označenie podľa odseku 1, informácie sa uvádzajú na obale pyrotechnického výrobku. 
(3)	Karta bezpečnostných údajov pre pyrotechnické výrobky určené na použitie vo vozidlách vypracovaná podľa osobitného predpisu,) v ktorej sa berú do úvahy osobitné potreby profesionálnych užívateľov, sa poskytne profesionálnym užívateľom v jazyku, ktorý si vybrali. Karta bezpečnostných údajov sa poskytuje v tlačenej alebo elektronickej podobe podľa požiadavky profesionálneho užívateľa.

§ 10
Povinnosti dovozcu
(1)	Dovozca nesmie uviesť na trh pyrotechnický výrobok, ak
a)	nespĺňa požiadavky ustanovené týmto nariadením vlády,
b)	vie alebo by mal vedieť, že pyrotechnický výrobok nespĺňa základné bezpečnostné požiadavky podľa prílohy č. 1,
c)	výrobca nesplnil svoje povinnosti podľa § 6 písm. b) až e), j) a k) alebo
d)	výrobca nedodal k pyrotechnickému výrobku sprievodnú dokumentáciu.
(2)	Dovozca je povinný
a)	uviesť na pyrotechnickom výrobku v štátnom jazyku svoje obchodné meno alebo ochrannú známku a sídlo alebo miesto podnikania alebo adresu, na ktorej je ho možné zastihnúť, ak nie je zhodná so sídlom alebo miestom podnikania; ak to nie je možné, požadované údaje je povinný uviesť na obale alebo v sprievodnej dokumentácii pyrotechnického výrobku,
b)	zabezpečiť, aby bol spolu s pyrotechnickým výrobkom dodaný návod na použitie a bezpečnostné pokyny v štátnom jazyku, ktoré sú jasné, pochopiteľné a zrozumiteľné pre používateľa oprávneného manipulovať s pyrotechnickým výrobkom,
c)	zabezpečiť, aby podmienky uskladnenia pyrotechnického výrobku a jeho prepravy neovplyvňovali súlad so základnými bezpečnostnými požiadavkami podľa prílohy č. 1 v čase, keď uskladnenie a prepravu zabezpečuje,
d)	vykonať skúšku vzorky pyrotechnického výrobku na základe riadne odôvodnenej žiadosti orgánov dohľadu, ak je to potrebné vzhľadom na riziko, ktoré pyrotechnický výrobok predstavuje alebo zabezpečiť jej vykonanie,
e)	prešetriť podnety týkajúce sa nesúladu pyrotechnických výrobkov s týmto nariadením vlády, viesť register týchto podnetov a pyrotechnických výrobkov, ktoré boli spätne prevzaté, ak je to potrebné, vzhľadom na riziko, ktoré pyrotechnický výrobok predstavuje a informovať o tom distribútora,
f)	bezodkladne prijať nevyhnutné nápravné opatrenie s cieľom dosiahnuť zhodu pyrotechnického výrobku s požiadavkami ustanovenými týmto nariadením vlády a ak je to potrebné, pyrotechnický výrobok stiahnuť z trhu alebo prevziať späť, ak sa domnieva alebo má dôvod sa domnievať, že pyrotechnický výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil opatrenie v súlade s týmto nariadením vlády,
g)	bezodkladne informovať výrobcu, orgán dohľadu a orgány dohľadu členských štátov, v ktorých bol pyrotechnický výrobok sprístupnený na trhu o tom, že pyrotechnický výrobok predstavuje riziko, a uviesť podrobnosti najmä o nesúlade pyrotechnického výrobku s týmto nariadením vlády a prijaté nápravné opatrenie podľa písmena f),
h)	uchovávať kópiu EÚ vyhlásenia o zhode desať rokov od uvedenia pyrotechnického výrobku na trh a na žiadosť orgánu dohľadu sprístupniť technickú dokumentáciu k pyrotechnickému výrobku,
i)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v tlačenej alebo elektronickej podobe potrebné na preukázanie zhody pyrotechnického výrobku v štátnom jazyku a spolupracovať pri každom prijatom opatrení s cieľom odstrániť riziká, ktoré pyrotechnický výrobok, ktorý uviedol na trh, predstavuje,
j)	bezodkladne oznámiť na žiadosť orgánu dohľadu najmenej počas desiatich rokov odo dňa dodania pyrotechnického výrobku
1. výrobcu, ktorý mu pyrotechnický výrobok dodal,
2. distribútora, ktorému pyrotechnický výrobok dodal,
k)	viesť záznamy o všetkých registračných číslach pyrotechnických výrobkov, ktoré doviezli, vrátane ich obchodného názvu, všeobecného typu a podtypu a o mieste výroby, a to najmenej počas desiatich rokov, odo dňa kedy bol pyrotechnický výrobok uvedený na trh,
l)	pri ukončení svojej činnosti zaslať záznamy podľa písmena k) ministerstvu do 10 dní odo dňa prijatia rozhodnutia o ukončení svojej činnosti a
m)	poskytnúť ministerstvu a orgánom dohľadu nad trhom všetkých členských štátov na základe ich odôvodnenej žiadosti informácie ustanovené v písmene k) do 10 dní odo dňa doručenia žiadosti.

§ 11
Povinnosti distribútora
(1)	Distribútor nesmie sprístupniť pyrotechnický výrobok na trhu, ak
a)	nespĺňa požiadavky ustanovené týmto nariadením vlády,
b)	vie alebo by mal vedieť, že pyrotechnický výrobok nespĺňa základné bezpečnostné požiadavky podľa prílohy č. 1,
c)	výrobca nesplnil svoje povinnosti podľa § 6 písm. d), e), j) až l) a dovozca podľa § 10 ods. 2 písm. a) alebo
d)	výrobca nedodal k pyrotechnickému výrobku sprievodnú dokumentáciu.
(2)	Distribútor je povinný
a)	zabezpečiť, aby podmienky uskladnenia pyrotechnického výrobku a jeho prepravy neovplyvňovali súlad so základnými bezpečnostnými požiadavkami podľa prílohy č. 1 v čase, keď uskladnenie a prepravu zabezpečuje,
b)	bezodkladne prijať nevyhnutné nápravné opatrenie s cieľom dosiahnuť zhodu pyrotechnického výrobku s požiadavkami ustanovenými týmto nariadením vlády a ak je to potrebné, pyrotechnický výrobok stiahnuť z trhu alebo prevziať späť, ak sa domnieva alebo má dôvod sa domnievať, že pyrotechnický výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil opatrenie v súlade s týmto nariadením vlády,
c)	bezodkladne informovať výrobcu alebo dovozcu, orgán dohľadu a orgány dohľadu členských štátov, v ktorých bol pyrotechnický výrobok sprístupnený na trhu o tom, že pyrotechnický výrobok predstavuje riziko a uviesť podrobnosti najmä o nesúlade pyrotechnického výrobku s týmto nariadením vlády a prijaté nápravné opatrenie podľa písmena b),
d)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v tlačenej alebo elektronickej podobe potrebné na preukázanie zhody pyrotechnického výrobku v štátnom jazyku a spolupracovať pri každom prijatom opatrení s cieľom odstrániť riziká, ktoré pyrotechnický výrobok, ktorý uviedol na trh, predstavuje,
e)	bezodkladne oznámiť na žiadosť orgánu dohľadu najmenej počas desiatich rokov odo dňa dodania pyrotechnického výrobku
1.	výrobcu alebo dovozcu, ktorý mu pyrotechnický výrobok dodal,
2.	distribútora, ktorému pyrotechnický výrobok dodal.

§ 12
Rozšírenie povinností výrobcu na dovozcu alebo na distribútora
Ak dovozca alebo distribútor uvedie pyrotechnický výrobok na trh pod svojím obchodným menom alebo pod svojou ochrannou známkou alebo pyrotechnický výrobok už uvedený na trh upraví spôsobom, ktorý môže ovplyvniť jeho zhodu s technickými požiadavkami ustanovenými týmto nariadením vlády, vzťahujú sa na neho povinnosti výrobcu podľa § 6.

§ 13
Predpoklad zhody
Ak pyrotechnický výrobok spĺňa požiadavky harmonizovanej technickej normy alebo jej časti, považuje sa za pyrotechnický výrobok, ktorý spĺňa základné bezpečnostné požiadavky podľa prílohy č. 1, na ktoré sa harmonizovaná technická norma alebo jej časť vzťahuje.

§ 14
Postupy posudzovania zhody
Na posúdenie zhody pyrotechnických výrobkov s týmto nariadením vlády použije výrobca jeden z týchto postupov posudzovania zhody
a)	EÚ skúšku typu (modul B) podľa prílohy č. 2 časti I a podľa voľby výrobcu
1.	zhodu s typom založenú na vnútornej kontrole výroby a skúškach výrobku pod dohľadom v náhodných intervaloch (modul C2) podľa prílohy č. 2 časti II, 
2.	zhodu s typom založenú na zabezpečení kvality výrobného procesu (modul D) podľa prílohy č. 2 časti III, alebo
3.	zhodu s typom založenú na zabezpečení kvality výrobku (modul E) podľa prílohy č. 2 časti IV, 
b)	overovanie jednotlivých výrobkov (modul G) podľa prílohy č. 2 časti V, alebo
c)	zhodu založenú na úplnom zabezpečení kvality (modul H) podľa prílohy č. 2 časti VI, ak ide o zábavnú pyrotechniku kategórie F4.

§ 15
EÚ vyhlásenie o zhode
(1)	EÚ vyhlásenie o zhode potvrdzuje, že bolo preukázané splnenie základných bezpečnostných požiadaviek ustanovených v prílohe č. 1.
(2)	Rozsah EÚ vyhlásenia o zhode je ustanovený v prílohe č. 3 a obsahuje prvky uvedené v postupoch posudzovania zhody ustanovených v prílohe č. 2 a je pravidelne aktualizované. EÚ vyhlásenie o zhode pre pyrotechnický výrobok, ktorý bol uvedený na trh alebo sprístupnený na trhu v Slovenskej republike, sa vyhotovuje v štátnom jazyku alebo sa do štátneho jazyka preloží.
(3)	Ak sa na pyrotechnický výrobok vzťahuje viac všeobecne záväzných právnych predpisov požadujúcich vypracovanie EÚ vyhlásenia o zhode, vypracuje sa jediné EÚ vyhlásenie o zhode, v ktorom sa uvedú všeobecne záväzné právne predpisy EÚ a príslušné všeobecne záväzné právne predpisy Slovenskej republiky, ktorými sa všeobecne záväzné právne predpisy EÚ do slovenského právneho poriadku prebrali..
(4)	Vydaním EÚ vyhlásenia o zhode výrobca preberá zodpovednosť za súlad pyrotechnického výrobku s požiadavkami ustanovenými v tomto nariadení vlády.

§ 16
Označenie CE
(1)	Označenie CE sa na pyrotechnický výrobok umiestni podľa všeobecných zásad ustanovených osobitným predpisom,) a to viditeľne, čitateľne a nezmazateľne pred uvedením pyrotechnického výrobku na trh. Ak to nie je možné, CE označenie sa umiestni na obale a v sprievodnej dokumentácii.
(2)	Za označením CE nasleduje identifikačné číslo notifikovanej osoby, ak je zapojená do fázy kontroly výroby. Identifikačné číslo notifikovanej osoby umiestňuje na výrobok notifikovaná osoba alebo na základe jej pokynov výrobca.
(3)	Za označením CE a identifikačným číslom notifikovanej osoby, ak je zapojená do fázy kontroly výroby, môže nasledovať akákoľvek iná značka označujúca osobitné riziko alebo použitie.

§ 17
Autorizácia
(1)	Posudzovanie zhody podľa tohto nariadenia vlády môže vykonávať len orgán posudzovania zhody, ktorý bol autorizovaný Úradom pre normalizáciu, metrológiu a skúšobníctvo Slovenskej republiky (ďalej len „úrad“) podľa osobitného predpisu) na vykonávanie úloh posudzovania zhody podľa tohto nariadenia vlády a notifikovaný Európskej komisii a ostatným členským štátom podľa § 18.
(2)	Orgán posudzovania zhody predloží úradu žiadosť o autorizáciu a notifikáciu spolu s opisom činností posudzovania zhody, modulu alebo modulov posudzovania zhody a pyrotechnického výrobku alebo pyrotechnických výrobkov, o ktorých orgán posudzovania zhody tvrdí, že je odborne spôsobilý na vykonávanie úloh posudzovania zhody podľa tohto nariadenia vlády.
(3)	Prílohou k žiadosti o autorizáciu a notifikáciu je
a)	osvedčenie o akreditácii,) ktoré osvedčuje, že orgán posudzovania zhody spĺňa všetky požiadavky podľa odseku 4,
b)	osvedčenie o akreditácii, ktoré osvedčuje, že orgán posudzovania zhody spĺňa niektoré požiadavky podľa odseku 4 a písomné doklady, ktoré sú potrebné na overenie, uznanie a pravidelné sledovanie plnenia požiadaviek podľa odseku 4, ak orgán posudzovania zhody nemôže predložiť osvedčenie o akreditácii podľa písmena a), alebo
c)	písomné doklady, ktoré sú potrebné na overenie, uznanie a pravidelné sledovanie plnenia všetkých požiadaviek podľa odseku 4, ak orgán posudzovania zhody nevie preukázať ich splnenie predložením osvedčenia o akreditácii podľa písmena a) alebo písmena b).
(4)	Úrad počas celého konania podľa osobitného predpisu34) skúma okrem plnenia požiadaviek podľa osobitného predpisu34) aj plnenie požiadaviek, či
a)	orgán posudzovania zhody je právnickou osobou,
b)	orgán posudzovania zhody je treťou stranou, nezávislou od organizácie alebo pyrotechnického výrobku, ktorý posudzuje,
c)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody nie sú dizajnéri, výrobcovia, dodávatelia, subjekty vykonávajúce inštaláciu, nákupcovia, vlastníci, používatelia ani subjekty vykonávajúce údržbu pyrotechnických výrobkov alebo výbušných látok, ani zástupcovia ktorejkoľvek z týchto strán, čo však nevylučuje možnosť použitia pyrotechnických výrobkov alebo výbušných látok, ktoré sú potrebné na výkon činností orgánu posudzovania zhody alebo použitie pyrotechnických výrobkov na osobné účely,
d)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody nie sú priamo zapojení do navrhovania, výroby alebo konštrukcie, uvedenia na trh, inštalácie, používania alebo údržby pyrotechnických výrobkov alebo výbušných látok, ani nezastupujú osoby zapojené do týchto činností,
e)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody sa nepodieľajú na žiadnych činnostiach, ktoré by mohli ovplyvniť ich nezávislý posudok alebo bezúhonnosť vo vzťahu k činnostiam posudzovania zhody, pre ktoré chcú byť notifikované, najmä pokiaľ ide o poradenské služby,
f)	orgán posudzovania zhody zabezpečil, aby činnosti jeho pobočiek alebo subdodávateľov neovplyvňovali dôvernosť, objektivitu alebo nestrannosť jeho činností posudzovania zhody,
g)	orgány posudzovania zhody a ich zamestnanci vykonávajú činnosti posudzovania zhody na najvyššej odbornej úrovni a nevyhnutnej technickej odbornej spôsobilosti v danej oblasti a nepodliehajú žiadnym tlakom ani stimulom, najmä finančným, ktoré by mohli ovplyvniť ich rozhodnutie alebo výsledky ich činností posudzovania zhody, najmä zo strany osôb alebo skupín osôb, ktoré majú záujem na výsledku týchto činností,
h)	orgán posudzovania zhody je schopný vykonávať všetky úlohy posudzovania zhody na základe prílohy č. 2 v súvislosti s ktorými chce byť notifikovaný, či už ide o úlohy vykonávané samotným orgánom posudzovania zhody, alebo v jeho mene a na jeho zodpovednosť,
i)	orgán posudzovania zhody má vždy a pre každý postup posudzovania zhody a pre každý typ alebo kategóriu pyrotechnických výrobkov, v súvislosti s ktorou chce byť  notifikovaný, k dispozícii
1.	personál s technickými znalosťami a skúsenosťami na vykonanie úloh posudzovania zhody,
2.	potrebný opis postupov, v súlade s ktorými sa vykonáva posudzovanie zhody, s cieľom zabezpečiť transparentnosť a schopnosť reprodukovateľnosti týchto postupov; musí mať zavedené príslušné politiky a postupy, ktoré rozlišujú medzi úlohami, ktoré bude vykonávať ako notifikovaná osoba a inými činnosťami,
3.	potrebné postupy na vykonávanie svojej činnosti zohľadňujúce veľkosť podniku, odvetvie, v ktorom podniká, jeho štruktúru, stupeň zložitosti príslušnej technológie používanej pri výrobku a hromadný či sériový charakter výrobného procesu,
j)	orgán posudzovania zhody má prostriedky potrebné na plnenie technických a administratívnych úloh spojených s činnosťami náležitého posudzovania zhody a prístup k všetkým potrebným zariadeniam alebo vybaveniu,
k)	zamestnanci zodpovední za vykonávanie úloh týkajúcich sa posudzovania zhody majú
1.	technické a iné odborné vzdelanie vzťahujúce sa na všetky činnosti posudzovania zhody, v súvislosti s ktorými chce byť orgán posudzovania zhody notifikovaný,
2.	znalosti o požiadavkách posudzovaní, ktoré chcú vykonávať, a oprávnenie vykonávať tieto posudzovania,
3.	znalosti a pochopenie základných bezpečnostných požiadaviek ustanovených v prílohe č. 1, uplatniteľných harmonizovaných noriem a príslušných ustanovení harmonizačných právnych predpisov Európskej únie) a všeobecne záväzných právnych predpisov,
4.	schopnosti potrebné na vydanie certifikátov, záznamov a protokolov preukazujúcich, že sa vykonalo posúdenie,
l)	je zabezpečená nestrannosť orgánu posudzovania zhody, členov jeho riadiaceho orgánu a zamestnancov zodpovedných za vykonávanie úloh týkajúcich sa posudzovania zhody,
m)	odmeňovanie členov riadiaceho orgánu orgánu posudzovania zhody a jeho zamestnancov zodpovedných za vykonávanie úloh týkajúcich sa posudzovania zhody nezávisí od počtu vykonaných posúdení ani výsledkov týchto posúdení,
n)	orgán posudzovania zhody uzavrel poistenie zodpovednosti za škodu,
o)	zamestnanci orgánu posudzovania zhody dodržiavajú mlčanlivosť o skutočnostiach, o ktorých sa dozvedeli pri vykonávaní svojich úloh podľa prílohy č. 2 alebo akékoľvek obchodné tajomstvo podľa všeobecne záväzných právnych predpisov; to sa nevzťahuje na poskytnutie informácií spadajúcich pod obchodné tajomstvo počas kontroly notifikovanej osoby úradom,
p)	sa orgán posudzovania zhody bude zúčastňovať na príslušných normalizačných činnostiach a činnostiach koordinačnej skupiny notifikovaných osôb zriadených podľa príslušných harmonizačných právnych predpisov Európskej únie alebo zabezpečí, aby jeho zamestnanci zodpovední za vykonávanie úloh týkajúcich sa posudzovania zhody boli o nich informovaní a uplatňovali administratívne rozhodnutia a dokumenty, ktoré sú výsledkom práce tejto skupiny.
(5)	Ak orgán posudzovania zhody preukáže svoju zhodu s kritériami ustanovenými v príslušných harmonizovaných normách alebo ich častiach, predpokladá sa, že spĺňa požiadavky ustanovené v odseku 4 v takom rozsahu, v akom uvedené harmonizované normy tieto požiadavky pokrývajú.

§ 18
Notifikácia
(1)	Notifikácia je oznámenie úradu Európskej komisii a členským štátom podľa osobitného predpisu,) že autorizovaná osoba) spĺňa požiadavky podľa tohto nariadenia vlády. Úrad v oznámení uvedie informácie o činnostiach posudzovania zhody, module alebo moduloch posudzovania zhody a o pyrotechnickom výrobku alebo pyrotechnických výrobkoch, ako aj potvrdenie spôsobilosti podľa § 17 ods. 3. Ak autorizovaná osoba nepredložila osvedčenie o akreditácii podľa § 17 ods. 3 písm. a), poskytne úrad Európskej komisii a členským štátom doklady preukazujúce splnenie požiadaviek podľa § 17 ods. 4.
(2)	Autorizovaná osoba sa považuje za notifikovanú osobu a môže vykonávať činnosť notifikovanej osoby, keď ju Európska komisia zapíše do zoznamu notifikovaných osôb a pridelí jej identifikačné číslo.
(3)	Úrad oznamuje Európskej komisii a členským štátom zmeny súvisiace s notifikáciou.
(4)	Úrad oznamuje Európskej komisii postup autorizácie a notifikácie, spôsob kontroly notifikovanej osoby a ich zmeny.

§ 19
Práva a povinnosti notifikovanej osoby
(1)	Notifikovaná osoba vykonáva posudzovanie zhody v súlade s postupmi posudzovania zhody v prílohe č. 2.
(2)	Posudzovanie zhody sa vykonáva primeraným spôsobom tak, aby sa vyhlo zbytočnej záťaži výrobcov, dovozcov alebo distribútorov. Notifikovaná osoba pri vykonávaní tejto činnosti zohľadňuje veľkosť podniku, odvetvie, v ktorom podnik podniká, jeho štruktúru, stupeň zložitosti príslušnej technológie používanej pri výrobku, hromadný či sériový charakter výrobného procesu a dodržiava pri tom mieru prísnosti a úroveň ochrany vyžadovanú na súlad pyrotechnického výrobku s požiadavkami tohto nariadenia vlády.
(3)	Notifikovaná osoba vykonávajúca posudzovanie zhody pridelí registračné číslo identifikujúce pyrotechnický výrobok, na ktorom bolo vykonané posudzovanie zhody a jeho výrobcu a vedie zoznam registračných čísiel pyrotechnických výrobkov, ktorým vystavila certifikáty.
(4)	Ak notifikovaná osoba zistí, že výrobca nespĺňa základné bezpečnostné požiadavky ustanovené v prílohe č. 1 alebo neuplatňuje zodpovedajúce harmonizované normy alebo iné technické špecifikácie, vyzve výrobcu, aby prijal primerané nápravné opatrenie a nevydá certifikát zhody.
(5)	Ak po vydaní certifikátu notifikovaná osoba v rámci monitorovania zhody zistí, že pyrotechnický výrobok nespĺňa požiadavky tohto nariadenia vlády, vyzve výrobcu, aby prijal primerané nápravné opatrenie a ak to je potrebné, pozastaví platnosť alebo zruší certifikát.
(6)	Notifikovaná osoba obmedzí rozsah, pozastaví platnosť alebo zruší všetky ňou vydané certifikáty, pri ktorých výrobca neprijal nápravné opatrenie podľa odseku 5 alebo ak prijaté nápravné opatrenie nemá požadovaný účinok.
(7)	Notifikovaná osoba môže so súhlasom žiadateľa o vykonanie posúdenia zhody zabezpečiť výkon niektorých činností spojených s posudzovaním zhody prostredníctvom svojej organizačnej zložky alebo uzavrieť s treťou osobou zmluvu o výkone činností spojených s posudzovaním zhody (ďalej len „subdodávateľ“); notifikovaná osoba pritom zodpovedá za to, že subdodávateľ alebo organizačná zložka spĺňa požiadavky podľa § 17 ods. 4 a informuje o tom úrad.
(8)	Zodpovednosť za činnosť, ktorá je predmetom zmluvy podľa odseku 7  voči žiadateľovi o vykonanie posúdenia zhody a voči orgánu dohľadu, nesie notifikovaná osoba.
(9)	Ak o to úrad požiada, notifikovaná osoba predloží
a)	dokumentáciu preukazujúcu, že subdodávateľ spĺňa požiadavky podľa § 17 ods. 4,
b)	zmluvu o výkone činností spojených s posudzovaním zhody,
c)	informácie, dokumentáciu a vysvetlenia týkajúce sa vykonaných činností spojených s posudzovaním zhody podľa prílohy č. 2.
(10)	Notifikovaná osoba má postup na prijímanie, prešetrenie a rozhodnutie o odvolaniach proti svojim rozhodnutiam.
(11)	Notifikovaná osoba informuje úrad
a)	o zamietnutí žiadosti o vydanie certifikátu,
b)	o  obmedzení, pozastavení platnosti alebo zrušení certifikátu,
c)	o akýchkoľvek okolnostiach, ktoré majú vplyv na rozsah alebo podmienky notifikácie,
d)	o každej žiadosti o informácie o činnostiach posudzovania zhody, ktorú notifikovaná osoba dostala od orgánu dohľadu nad trhom,
e)	ak o to požiada, o činnostiach posudzovania zhody vykonaných v rozsahu jej notifikácie a o akejkoľvek inej vykonanej činnosti vrátane cezhraničnej činnosti a uzatvárania subdodávateľských zmlúv podľa odseku 7.
(12)	Notifikovaná osoba poskytne iným notifikovaným osobám, ktoré vykonávajú činnosti posudzovania zhody vzťahujúce sa na rovnaké pyrotechnické výrobky, informácie o tom, že pyrotechnický výrobok nespĺňa požiadavky podľa tohto nariadenia vlády, alebo ich spĺňa iba čiastočne a ak o to iná notifikovaná osoba požiada  aj o tom, že pyrotechnický výrobok spĺňa požiadavky podľa tohto nariadenia vlády.
(13)	Notifikovaná osoba je povinná zúčastňovať sa na príslušných normalizačných činnostiach a činnostiach koordinačnej skupiny notifikovaných osôb zriadených Európskou komisiou priamo alebo prostredníctvom určeného zástupcu.
(14)	Notifikovaná osoba, ktorá vykonáva postupy posudzovania zhody podľa § 14 tohto nariadenia vlády, je povinná viesť register pyrotechnických výrobkov, pre ktoré vydala certifikáty o EÚ skúške typu v súlade s postupom posudzovania zhody ustanoveným v § 14 písm. a) tohto nariadenia vlády (modul B), certifikáty o zhode v súlade s postupom posudzovania zhody ustanoveným v § 14 písm. b) tohto nariadenia vlády (modul G) alebo schválenia systému kvality v súlade s postupom posudzovania zhody ustanoveným v § 14 písm. c) tohto nariadenia vlády (modul H), vo formáte ustanovenom v prílohe č. 4.
(15)	Register pyrotechnických výrobkov obsahuje najmä informácie o položkách ustanovených v prílohe č. 4. Tieto informácie notifikovaná osoba uchováva aspoň desať rokov odo dňa, keď notifikovaná osoba vydala certifikáty alebo schválenia ustanovené v odseku 14.
(16)	Notifikovaná osoba je povinná aktualizovať register pyrotechnických výrobkov bezodkladne po vydaní certifikátu a zverejniť ho na svojom webovom sídle.
(17)	Ak bola notifikácia notifikovanej osoby zrušená, notifikovaná osoba bezodkladne prevedie register na inú notifikovanú osobu alebo na úrad.

§ 20
Dohľad nad trhom
(1)	Dohľad nad dodržiavaním povinností výrobcu, dovozcu a distribútora ustanovených týmto nariadením vlády pre kategórie pyrotechnických výrobkov podľa § 4 ods. 2 písm. a) bod 1 až 3, písm. b) bod 1 a písm. c) bod 1 vykonáva orgán dohľadu podľa osobitného predpisu.) Dohľad nad dodržiavaním povinností výrobcu, dovozcu a distribútora ustanovených týmto nariadením vlády pre kategórie pyrotechnických výrobkov podľa § 4 ods. 2 písm. a) bod 4, písm. b) bod 2 a písm. c) bod 2 vykonáva orgán dohľadu podľa osobitného predpisu.) Orgány dohľadu postupujú pri výkone dohľadu podľa osobitného predpisu.)
(2)	Orgán dohľadu je pri výkone dohľadu oprávnený
a)	vyžadovať potrebné doklady, dokumentáciu a informácie o pyrotechnickom výrobku od výrobcu, dovozcu a distribútora a ak je to nevyhnutné a odôvodnené, vstupovať do priestorov výrobcu, dovozcu a distribútora, pre účely vypracovania hodnotenia týkajúceho sa pyrotechnického výrobku vo vzťahu k všetkým príslušným požiadavkám ustanoveným v tomto nariadení vlády,
b)	uložiť opatrenie podľa osobitného predpisu) na zabezpečenie súladu pyrotechnického výrobku s týmto nariadením vlády, jeho stiahnutie z trhu alebo jeho spätné prevzatie a na vykonanie uložených opatrení určiť lehotu na ich splnenie a podanie správy o ich splnení, ak na základe hodnotenia podľa písmena a) zistí, že pyrotechnický výrobok nespĺňa požiadavky ustanovené v tomto nariadení vlády alebo predstavuje riziko pre zdravie, bezpečnosť, alebo ohrozenie iného verejného záujmu,
c)	uložiť opatrenie, v ktorom dočasne zakáže sprístupnenie pyrotechnického výrobku na trhu počas lehoty podľa písmena b),
d)	uložiť opatrenie na odstránenie zistených nedostatkov, ak
1.	označenie CE bolo umiestnené v rozpore s § 16 alebo s osobitným predpisom33) alebo nebolo vôbec umiestnené,
2.	identifikačné číslo notifikovanej osoby, ak je zapojená do fázy kontroly výroby, bolo umiestnené v rozpore s § 16 alebo nebolo vôbec umiestnené,
3.	EÚ vyhlásenie o zhode je nesprávne alebo nebolo vydané,
4.	technická dokumentácia nebola predložená alebo je neúplná,
5.	informácie ustanovené v § 6 písm. k) alebo § 10 ods. 2 písm. a) chýbajú, sú nesprávne alebo neúplné,
6.	nie je splnená iná administratívna požiadavka ustanovená v § 6 alebo § 10,
e)	kontrolovať plnenie uložených opatrení.
(3)	Ak bolo preukázané, že pyrotechnický výrobok predstavuje riziko, orgán dohľadu uloží opatrenie, ktorým nariadi
a)	odstránenie rizika a určí lehotu na jeho splnenie,
b)	stiahnutie pyrotechnického výrobku z trhu alebo
c)	spätné prevzatie pyrotechnického výrobku.
(4)	Orgán dohľadu uloží opatrenie, ktorým zakáže alebo obmedzí sprístupnenie pyrotechnického výrobku na trhu, nariadi stiahnutie pyrotechnického výrobku z trhu, alebo spätné prevzatie pyrotechnického výrobku, ak
a)	pyrotechnický výrobok predstavuje závažné riziko,)
b)	ten, komu bolo uložené opatrenie podľa odseku 2 písm. d), nesplní toto opatrenie riadne a v určenej lehote,
c)	ten, komu bolo podľa odseku 3 písm. a) uložené opatrenie na odstránenie rizika, nesplní toto opatrenie riadne a v určenej lehote.
(5)	Orgán dohľadu pred prijatím opatrenia podľa odsekov 2 alebo 3 umožní, aby sa osoba, ktorej má byť opatrenie uložené, písomne alebo ústne do zápisnice vyjadrila v lehote nie kratšej ako desať dní, pokiaľ sa tým nezmarí účel opatrenia.) V takom prípade môže osoba, ktorej sa opatrenie uložilo, podať svoje vyjadrenie po prijatí opatrenia a prijaté opatrenie orgán dohľadu bezodkladne preskúma.
(6)	Opatrenie uložené podľa odsekov 2, 3 alebo 4 musí byť primerané vzhľadom na stupeň závažnosti porušenia povinnosti a rozsah hroziaceho rizika. Orgán dohľadu riadne odôvodní a bezodkladne písomne oznámi jeho prijatie osobe, ktorej bolo uložené a poučí ju o opravnom prostriedku a o lehote na jeho podanie. Ak osoba, ktorej bolo uložené, s opatrením nesúhlasí, môže proti nemu podať písomné námietky do troch dní odo dňa doručenia oznámenia. Námietky nemajú odkladný účinok. O námietkach rozhodne nadriadený orgán do desiatich dní od ich doručenia. Rozhodnutie sa doručí osobe, ktorej bolo opatrenie uložené a odvolanie voči nemu nie je prípustné.
(7)	Orgán dohľadu bezodkladne zruší opatrenie prijaté podľa odsekov 2, 3 alebo 4, ak pominuli dôvody na jeho prijatie.
(8)	Ak členský štát alebo Európska komisia počas troch mesiacov odo dňa doručenia hlásenia do systému RAPEX) podľa § 21 ods. 5 nevznesie námietku proti opatreniu prijatému členským štátom, uvedené opatrenie sa pokladá za opodstatnené.
(9)	Orgán dohľadu môže postup podľa odsekov 2 až 4 uplatniť proti výrobcovi, dovozcovi alebo distribútorovi.

§ 21
Výmena informácií
(1)	Orgán dohľadu informuje ministerstvo o
a) opatreniach, ktoré uložil podľa § 20 ods. 2, 3 alebo 4, ak riziko, ktoré pyrotechnický výrobok predstavuje, hrozí aj v inom členskom štáte,
b) výsledkoch kontrolnej činnosti a zistených skutočnostiach v prípade, ak bola kontrola vykonaná na základe hlásenia zo systému RAPEX o tom, že pyrotechnický výrobok predstavuje závažné riziko.)
(2)	V informácii podľa odseku 1 písm. a) sa uvedú dostupné údaje podľa osobitného predpisu,)
a)	identifikácia pyrotechnického výrobku,
b)	pôvod a dodávateľský reťazec pyrotechnického výrobku,
c)	hroziace riziko,
d)	prijaté opatrenia a ich trvanie,
e)	vyjadrenie osoby podľa § 20 ods. 5,
f)	dôvod nesúladu pyrotechnického výrobku s týmto nariadením vlády, ak nesúlad je spôsobený tým, že
1. pyrotechnický výrobok nespĺňa požiadavky týkajúce sa zdravia alebo bezpečnosti osôb, alebo iných otázok ochrany verejného záujmu ustanovených v tomto nariadení vlády,
2. harmonizovaná technická norma, na základe ktorej bola podľa § 17 ods. 5 preukázaná zhoda pyrotechnického výrobku, má nedostatky.
(3)	Orgán dohľadu informuje notifikovanú osobu, ktorá bola zapojená do posudzovania zhody, o prijatých opatreniach podľa § 20 ods. 3.
(4)	Orgán dohľadu každoročne informuje Európsku komisiu o činnostiach v oblasti dohľadu nad trhom pyrotechnických výrobkov.
(5)	Ministerstvo bezodkladne informuje Európsku komisiu a ostatné členské štáty o skutočnostiach zistených podľa odseku 1 v rozsahu podľa odseku 2.
(6)	Ak v inom členskom štáte prijme príslušný orgán dohľadu opatrenie, ktorého cieľom je zakázať alebo obmedziť sprístupnenie pyrotechnického výrobku na trhu, jeho stiahnutie z trhu alebo spätné prevzatie pyrotechnického výrobku, môže ministerstvo podať Európskej komisii námietku proti tomuto opatreniu do troch mesiacov odo dňa doručenia hlásenia v systéme RAPEX.
(7)	Ministerstvo informuje úrad o skutočnostiach podľa odseku 2 písm. f) druhého bodu.

§ 22
Sankcie
(1)	Orgán dohľadu uloží výrobcovi, dovozcovi alebo distribútorovi pokutu podľa osobitného predpisu)
a)	od 1 500 eur do 50 000 eur, ak poruší povinnosť podľa § 6 písm. a), m), n), § 10 ods. 1 písm. b), § 10 ods. 2 písm. f), g), § 11 ods. 1 písm. b), § 11 ods. 2 písm. b) alebo písm. c),
b)	od 500 eur do 30 000 eur, ak poruší povinnosť podľa § 6 písm. b) až g), i), j), o) až q), s), § 7, § 10 ods. 1 písm. a), c) až d), § 10 ods. 2 písm. e), h) až k), m), § 11 ods. 1 písm. a), c), § 11 ods. 2 písm. d) alebo písm. e),
c)	od 200 eur do 15 000 eur, ak poruší povinnosť podľa § 5, § 6 písm. h), k), l), r), § 10 ods. 2 písm. a) až d), l) alebo § 11 ods. 2 písm. a).
(2)	Horná hranica sadzby pokuty podľa odseku 1 sa zvyšuje na dvojnásobok, ak výrobca, dovozca, splnomocnený zástupca alebo distribútor opakovane poruší tú istú povinnosť, za porušenie ktorej mu už bola uložená pokuta orgánom dohľadu v priebehu 12 mesiacov odo dňa právoplatnosti rozhodnutia o uložení pokuty.
(3)	Pri určení výšky pokuty sa prihliada najmä na závažnosť, čas trvania a následky protiprávneho konania a na opakované porušenie povinností podľa tohto nariadenia vlády.
(4)	Výnos pokút je príjmom štátneho rozpočtu.
(5)	Pokutu možno uložiť do jedného roka odo dňa, keď úrad alebo orgán dohľadu zistil porušenie povinností podľa tohto nariadenia vlády, najneskôr do troch rokov odo dňa, keď k porušeniu povinnosti došlo.

§ 23
Orgán dohľadu uloží výrobcovi, dovozcovi alebo distribútorovi poriadkovú pokutu do 2 000 eur, ak tieto osoby maria alebo inak sťažujú výkon dohľadu alebo neplnia uložené opatrenie. Poriadkovú pokutu možno uložiť aj opakovane.

§ 24
Prechodné ustanovenia
(1)	Pyrotechnické výrobky, ktoré boli uvedené na trh do 30. júna 2015, a ktoré spĺňajú požiadavky predpisov účinných do 30. júna 2015, môžu byť naďalej sprístupnené na trhu aj po nadobudnutí účinnosti tohto nariadenia.
(2)	Vnútroštátne povolenia pre zábavnú pyrotechniku kategórií F1, F2 a F3 vydané do 4. júla 2010 ostávajú v platnosti do uplynutia ich platnosti, najneskôr však do 4. júla 2017.
(3)	Vnútroštátne povolenia pre iné pyrotechnické výrobky, pre zábavnú pyrotechniku kategórie F4 a pre scénickú pyrotechniku vydané do 4. júla 2013 ostávajú v platnosti do uplynutia ich platnosti, najneskôr však do 4. júla 2017.
(4)	Vnútroštátne povolenia pre pyrotechnické výrobky určené na použitie vo vozidlách vrátane náhradných dielov vydané do 4. júla 2013 zostávajú v platnosti až do uplynutia ich platnosti.
(5)	Certifikáty vydané podľa predpisov účinných do 30. júna 2015 zostávajú v platnosti podľa tohto nariadenia vlády až do uplynutia ich platnosti.

§ 25
Záverečné ustanovenie
Týmto nariadením vlády sa preberajú a vykonávajú právne záväzné akty Európskej únie uvedené v prílohe č. 5.

§ 26
Zrušovacie ustanovenie
Zrušuje sa nariadenie vlády Slovenskej republiky č. 485/2008 Z. z. o uvádzaní pyrotechnických výrobkov na trh v znení nariadenia vlády Slovenskej republiky č. 281/2013 Z. z.

§ 27
Toto nariadenie vlády nadobúda účinnosť 1. júla 2015 okrem § 6 písm. q) až s), § 7, § 10 ods. 2 písm. k) až m) a § 19 ods. 14 až 17, ktoré nadobúdajú účinnosť 17. októbra 2016.

Príloha č. 1 k nariadeniu vlády č. ....../2014 Z. z.

Základné bezpečnostné požiadavky

1.	Na zabezpečenie maximálnej bezpečnosti a spoľahlivosti musí každý pyrotechnický výrobok dosahovať funkčné vlastnosti, ktoré výrobca uviedol notifikovanej osobe.
2.	Každý pyrotechnický výrobok musí byť navrhnutý a vyrobený tak, aby sa mohol bezpečne zlikvidovať vhodným postupom s minimálnym účinkom na životné prostredie.
3.	Každý pyrotechnický výrobok musí správne fungovať, keď sa používa na určený účel.
Každý pyrotechnický výrobok sa musí skúšať za reálnych podmienok. Ak to nie je možné v laboratóriu, skúšky sa musia vykonať v podmienkach, za akých sa bude pyrotechnický výrobok používať.
Podľa potreby sa musia posúdiť alebo vyskúšať nasledujúce informácie a vlastnosti
a)	návrh, konštrukcia a charakteristické vlastnosti vrátane podrobného chemického zloženia (hmotnosť a percentuálne zloženie použitých látok) a rozmery,
b)	fyzikálna a chemická stabilita pyrotechnického výrobku za všetkých normálnych, predvídateľných environmentálnych podmienok,
c)	citlivosť na obvyklé predvídateľné zaobchádzanie a prepravu,
d)	zlučiteľnosť všetkých zložiek, pokiaľ ide o ich chemickú stabilitu,
e)	odolnosť pyrotechnického výrobku proti vlhkosti, ak je určený na používanie vo vlhkých alebo mokrých podmienkach a ak by jeho bezpečnosť alebo spoľahlivosť mohla byť nepriaznivo ovplyvnená vlhkosťou,
f)	odolnosť voči nízkym a vysokým teplotám, ak je pyrotechnický výrobok určený na uchovávanie alebo používanie pri takých teplotách a ak by jeho bezpečnosť alebo spoľahlivosť mohla byť nepriaznivo ovplyvnená ochladením alebo ohriatím jeho zložiek alebo pyrotechnického výrobku ako celku,
g)	bezpečnostné vlastnosti, ktoré majú zabrániť predčasnému alebo neúmyselnému zapáleniu alebo iniciácii pyrotechnického výrobku,
h)	vhodný návod na použitie a podľa potreby označenia týkajúce sa bezpečnej manipulácie, skladovania, používania (vrátane bezpečných vzdialeností) a likvidácie,
i)	schopnosť pyrotechnického výrobku, jeho obalu alebo iných zložiek zabezpečiť funkčné vlastnosti za normálnych predvídateľných podmienok skladovania,
j)	presné vymedzenie všetkých potrebných zariadení a príslušenstva a návodu na použitie pre bezpečné fungovanie pyrotechnického výrobku.
Počas prepravy a obvyklého zaobchádzania, ak nebolo inak ustanovené pokynmi výrobcu, by pyrotechnický výrobok mal obsahovať pyrotechnickú zlož.
4.	Pyrotechnický výrobok nesmie obsahovať trhaviny iné ako čierny prach alebo zábleskovú zlož s výnimkou pyrotechnických výrobkov kategórií P1, P2, T2 alebo zábavnej pyrotechniky kategórie F4, ktoré spĺňajú tieto podmienky:
a)	trhavina sa z pyrotechnického výrobku nesmie dať jednoduchým spôsobom odstrániť,
b)	v prípade kategórie P1 pyrotechnický výrobok nemôže detonovať ani nemôže tak, ako bol navrhnutý a vyrobený, iniciovať sekundárne výbušniny,
c)	v prípade kategórií F4, T2 a P2 je pyrotechnický výrobok navrhnutý a určený na to, aby nebol schopný detonácie, alebo, ak je navrhnutý na detonáciu, nemôže tak, ako bol navrhnutý a vyrobený, iniciovať sekundárne výbušniny.
5.	Jednotlivé skupiny pyrotechnických výrobkov musia spĺňať aj tieto požiadavky:
A. Zábavná pyrotechnika
1. Výrobca musí podľa § 4 zaradiť zábavnú pyrotechniku do príslušných kategórií, ktoré sú charakterizované podľa obsahu čistej výbušniny, bezpečných vzdialeností, hladiny hluku alebo podobne. Kategória musí byť jasne uvedená na označení.
1.1.1.	Zábavná pyrotechnika kategórie F1 musí spĺňať tieto podmienky:
1.1.1.1.	bezpečná vzdialenosť musí byť najmenej jeden meter; bezpečná vzdialenosť však môže byť v riadne odôvodnených prípadoch menšia,
1.1.1.2.	najvyššia hladina hluku v bezpečnej vzdialenosti nesmie presiahnuť 120 dB (A, imp) alebo rovnakú hladinu hluku zmeranú inou vhodnou metódou,
1.1.1.3.	kategória F1 nesmie zahŕňať petardy, batérie petárd, zábleskové petardy a batérie zábleskových petárd,
1.1.1.4.	búchacie guľôčky kategórie F1 nesmú obsahovať viac ako 2,5 mg traskavého striebra.
1.1.2.	Zábavná pyrotechnika kategórie F2 musí spĺňať tieto podmienky:
1.1.2.1.	bezpečná vzdialenosť musí byť najmenej osem metrov; bezpečná vzdialenosť však môže byť v riadne odôvodnených prípadoch menšia,
1.1.2.2.	najvyššia hladina hluku v bezpečnej vzdialenosti nesmie presiahnuť 120 dB (A, imp) alebo rovnakú hladinu hluku zmeranú inou vhodnou metódou.
1.1.3.	Zábavná pyrotechnika kategórie F3 musí spĺňať tieto podmienky:
1.1.3.1.	bezpečná vzdialenosť musí byť najmenej 15 metrov; bezpečná vzdialenosť však môže byť v riadne odôvodnených prípadoch menšia,
1.1.3.2.	najvyššia hladina hluku v bezpečnej vzdialenosti nesmie presiahnuť 120 dB (A, imp) alebo rovnakú hladinu hluku zmeranú inou vhodnou metódou.
2. Zábavná pyrotechnika môže byť vyrobená iba z materiálov, ktoré minimalizujú riziko poškodenia zdravia, majetku a životného prostredia úlomkami.
3. Spôsob zapálenia musí byť na pohľad zrejmý alebo musí byť uvedený na označení alebo v návode na použitie.
4. Zábavná pyrotechnika sa nesmie pohybovať nerovnomerným a nepredvídateľným spôsobom.
5. Zábavná pyrotechnika kategórií F1, F2 a F3 musí byť chránená pred neúmyselným zapálením buď ochranným krytom, obalom, alebo konštrukciou pyrotechnického výrobku. Zábavná pyrotechnika kategórie F4 musí byť chránená pred neúmyselným zapálením spôsobmi, ktoré určil výrobca.
B. Iné pyrotechnické výrobky
1. Pyrotechnické výrobky musia byť navrhnuté tak, aby sa minimalizovalo riziko poškodenia zdravia, majetku a životného prostredia počas obvyklého používania.
2. Spôsob zapálenia musí byť na pohľad zrejmý alebo musí byť uvedený na označení alebo v návode na použitie.
3. Pyrotechnický výrobok musí byť navrhnutý tak, aby sa minimalizovalo riziko poškodenia zdravia, majetku a životného prostredia úlomkami, ak sa výrobok zapáli neúmyselne.
4. Pyrotechnický výrobok musí fungovať riadne podľa potreby až do dátumu „použite do“, ktorý určil výrobca.
C. Iniciátory
1. Iniciátory sa musia dať spoľahlivo iniciovať a musia mať dostatočnú iniciačnú schopnosť za všetkých obvyklých predvídateľných podmienok použitia.
2. Iniciátory musia byť chránené pred elektrostatickým výbojom za obvyklých predvídateľných podmienok skladovania a použitia.
3. Elektrický iniciátor musí byť chránený pred elektromagnetickým poľom za obvyklých predvídateľných podmienok skladovania a použitia.
4. Krytka zápalnice musí mať primeranú mechanickú pevnosť a primerane chrániť náplň z výbušniny, pri vystavení obvyklému predvídateľnému mechanickému namáhaniu.
5. Parametre týkajúce sa času horenia zápalnice sa musia poskytovať spolu s pyrotechnickým výrobkom.
6. Elektrické charakteristiky (napr. bezpečný prúd, odpor a obdobné veličiny) elektrických iniciátorov sa musia poskytovať spolu s pyrotechnickým výrobkom.
7. Vodiče elektrických iniciátorov musia byť dostatočne izolované a musia mať dostatočnú mechanickú pevnosť vrátane pevnosti pripojenia k iniciátoru vzhľadom na účel ich použitia.

Príloha č. 2 k nariadeniu vlády č. ....../2014 Z. z.

Postupy posudzovania zhody

I. MODUL B: EÚ skúška typu 

1. 	EÚ skúška typu je tou časťou postupu posudzovania zhody, ktorou notifikovaná osoba skúma technický návrh pyrotechnického výrobku a overuje a potvrdzuje, že technický návrh pyrotechnického výrobku spĺňa požiadavky tohto nariadenia vlády, ktoré sa naň vzťahujú.
2. 	EÚ skúška typu sa vykonáva ako posúdenie primeranosti technického návrhu pyrotechnického výrobku prostredníctvom preskúmania technickej dokumentácie a podporných dôkazov ustanovených v bode 3 a preskúmanie vzoriek úplného výrobku, ktoré sú reprezentatívne pre plánovanú výrobu (kombinácia typu výroby a typu návrhu).
3. 	Výrobca predkladá žiadosť o EÚ skúšku typu jedinej notifikovanej osobe, ktorú si zvolí.
Žiadosť obsahuje
a)	obchodné meno a sídlo alebo miesto podnikania výrobcu,
b)	písomné vyhlásenie o tom, že tá istá žiadosť nebola podaná inej notifikovanej osobe,
c)	technickú dokumentáciu. Prostredníctvom technickej dokumentácie sa umožní posúdenie zhody pyrotechnického výrobku s príslušnými požiadavkami tohto nariadenia vlády a uvedie sa v nej primeraná analýza a hodnotenie rizika či rizík. V technickej dokumentácii sa uvedú uplatniteľné požiadavky a zahrnie sa do nej návrh, výroba a používanie pyrotechnického výrobku, ak je to relevantné z hľadiska posudzovania. Technická dokumentácia obsahuje vždy, keď je to uplatniteľné, minimálne tieto prvky:
1.	všeobecný opis pyrotechnického výrobku,
2.	nákresy koncepčného riešenia a výrobné výkresy a náčrty súčiastok, podzostáv, okruhov a obdobných prvkov,
3.	opisy a vysvetlenia potrebné na pochopenie uvedených výkresov a náčrtov a používania pyrotechnického výrobku,
4.	zoznam harmonizovaných noriem uplatnených v plnom rozsahu alebo čiastočne, na ktoré boli uverejnené odkazy v Úradnom vestníku Európskej únie a v prípade, že sa tieto harmonizované normy neuplatnili, opisy riešení prijatých na splnenie základných bezpečnostných požiadaviek tohto nariadenia vlády vrátane zoznamu iných príslušných technických špecifikácií, ktoré sa uplatnili. V prípade čiastočne uplatnených harmonizovaných noriem špecifikuje technická dokumentácia časti, ktoré boli uplatnené,
5.	výsledky vykonaných konštrukčných výpočtov, vykonaných skúšok a obdobné záznamy,
6.	protokoly o skúškach,
d)	reprezentatívne vzorky plánovanej výroby. Notifikovaná osoba môže požadovať ďalšie vzorky, ak sú potrebné na vykonanie skúšobného programu,
e)	podporné dôkazy primeranosti technického riešenia v rámci ktorých sa uvádzajú všetky dokumenty, ktoré sa použili, predovšetkým v tých prípadoch, keď sa príslušné harmonizované normy neuplatnili v plnom rozsahu. Podporné dôkazy v prípade potreby obsahujú výsledky skúšok, ktoré vykonalo v súlade s inými príslušnými technickými špecifikáciami vhodné laboratórium výrobcu alebo iné skúšobné laboratórium v jeho mene a na jeho zodpovednosť.
4. 	Notifikovaná osoba
4.1.	preskúma technickú dokumentáciu a podporné dôkazy na posúdenie primeranosti technického návrhu pyrotechnického výrobku,
4.2.	overuje, či vzorka bola vyrobená v súlade s technickou dokumentáciou, a určí prvky navrhnuté v súlade s uplatniteľnými ustanoveniami príslušných harmonizovaných noriem, ako aj prvky, ktoré boli navrhnuté v súlade s inými príslušnými technickými špecifikáciami,
4.3.	vykonáva vhodné preskúmania a skúšky alebo ich necháva vykonať s cieľom skontrolovať, či v prípade, keď sa výrobca rozhodol uplatniť riešenia ustanovené v príslušných harmonizovaných normách, boli tieto uplatnené správne,
4.4.	vykonáva vhodné preskúmania a skúšky, alebo ich necháva vykonať s cieľom skontrolovať, či v prípade, keď riešenia ustanovené v príslušných harmonizovaných normách neboli uplatnené, riešenia prijaté výrobcom vrátane tých, ktoré sú ustanovené v uplatnených iných príslušných technických špecifikáciách, spĺňajú zodpovedajúce základné bezpečnostné požiadavky tohto nariadenia vlády,
4.5.	sa s výrobcom dohodne na mieste, na ktorom sa vykoná preskúmanie a skúšky.
5. 	Notifikovaná osoba vypracuje hodnotiacu správu, ktorá zaznamená činnosti vykonané v súlade s bodom 4 a ich výsledky. Bez toho, aby boli dotknuté jej povinnosti voči notifikujúcim orgánom, notifikovaná osoba sprístupní obsah tejto správy v plnom rozsahu alebo čiastočne iba so súhlasom výrobcu.
6.  Ak typ spĺňa požiadavky tohto nariadenia vlády, ktoré sa uplatňujú na príslušný pyrotechnický výrobok, notifikovaná osoba vydá výrobcovi certifikát EÚ skúšky typu. Tento certifikát obsahuje obchodné meno a sídlo alebo miesto podnikania výrobcu, závery preskúmania, podmienky jeho platnosti, ak existujú, a potrebné údaje na určenie schváleného typu. K certifikátu EÚ skúšky typu sa môže priložiť jedna príloha alebo viac príloh.
	Certifikát EÚ skúšky typu a jeho prílohy obsahujú všetky príslušné informácie, ktoré umožňujú hodnotenie zhody vyrobených pyrotechnických výrobkov so skúšaným typom a kontrolu za prevádzky.
	Ak typ nespĺňa uplatniteľné požiadavky tohto nariadenia vlády, notifikovaná osoba odmietne vydať certifikát EÚ skúšky typu a zodpovedajúcim spôsobom o tom informuje žiadateľa o posúdenie zhody, pričom uvedie podrobné dôvody svojho odmietnutia.
7. 	Notifikovaná osoba je informovaná o všetkých zmenách v súvislosti so všeobecne uznávaným stavom, ktoré naznačujú, že schválený typ už nemôže spĺňať uplatniteľné požiadavky tohto nariadenia vlády a určí, či si takéto zmeny vyžadujú ďalšie prešetrenie. Ak áno, notifikovaná osoba zodpovedajúcim spôsobom informuje výrobcu.
	Výrobca informuje notifikovanú osobu, ktorá má technickú dokumentáciu týkajúcu sa certifikátu EÚ skúšky typu, o všetkých zmenách schváleného typu, ktoré môžu ovplyvniť zhodu pyrotechnického výrobku so základnými bezpečnostnými požiadavkami tohto nariadenia vlády alebo s podmienkami platnosti tohto certifikátu. Takéto zmeny si vyžadujú dodatočné schválenie vo forme dodatku k pôvodnému certifikátu EÚ skúšky typu.
8. 	Každá notifikovaná osoba informuje úrad o certifikátoch EÚ skúšky typu a ich dodatkoch, ktoré vydala alebo odňala, a pravidelne alebo na požiadanie poskytuje úradu zoznam takýchto certifikátov a ich dodatkov, ktoré boli zamietnuté, pozastavené alebo inak obmedzené.
	Každá notifikovaná osoba informuje ostatné notifikované osoby o certifikátoch EÚ skúšky typu a ich dodatkoch, ktoré zamietla, odňala, pozastavila alebo inak obmedzila, a na požiadanie ich informuje o takýchto certifikátoch a ich dodatkoch, ktoré vydala.
	Komisia, členské štáty a ostatné notifikované osoby môžu na požiadanie získať kópiu certifikátov EÚ skúšky typu a ich dodatkov. Na požiadanie môže Komisia a členské štáty získať kópiu technickej dokumentácie a výsledkov skúšok, ktoré vykonala notifikovaná osoba. Notifikovaná osoba uchováva kópiu certifikátu EÚ skúšky typu, jeho príloh a dodatkov, ako aj technické podklady vrátane dokumentácie predloženej výrobcom do skončenia platnosti tohto certifikátu.
9. 	Počas desiatich rokov od uvedenia pyrotechnického výrobku na trh uchováva výrobca k dispozícii pre orgány dohľadu kópiu certifikátu EÚ skúšky typu, jeho príloh a dodatkov spolu s technickou dokumentáciou.

II. MODUL C2: Zhoda s typom založená na vnútornej kontrole výroby a skúškach výrobku pod dohľadom v náhodných intervaloch

1. 	Zhoda s typom založená na vnútornej kontrole výroby a skúškach výrobku pod dohľadom v náhodných intervaloch je tou časťou postupu posudzovania zhody, ktorou si výrobca plní povinnosti ustanovené v bodoch 2, 3 a 4 a na vlastnú zodpovednosť zodpovedá a vyhlasuje, že príslušné pyrotechnické výrobky sú v zhode s typom opísaným v certifikáte EÚ skúšky typu a vyhovujú požiadavkám tohto nariadenia vlády, ktoré sa na ne vzťahujú.
2. 	Výroba
	Výrobca prijme všetky potrebné opatrenia na to, aby sa výrobným procesom a jeho monitorovaním zabezpečila zhoda vyrábaných pyrotechnických výrobkov s typom opísaným v certifikáte EÚ skúšky typu a s požiadavkami tohto nariadenia vlády, ktoré sa na ne vzťahujú.
3. 	Skúšky výrobku
	Notifikovaná osoba vybraná výrobcom vykonáva alebo nechá vykonať skúšky výrobku v náhodných intervaloch určených notifikovanou osobou s cieľom overiť kvalitu vnútorných skúšok pyrotechnického výrobku, pričom sa okrem iného zohľadní technologická zložitosť pyrotechnických výrobkov a vyrobené množstvo. Preskúma sa primeraná vzorka konečných výrobkov, ktorú notifikovaná osoba odoberie priamo na mieste pred uvedením na trh, a vykonajú sa vhodné skúšky určené v príslušných častiach harmonizovaných noriem alebo rovnocenné skúšky ustanovené v iných príslušných technických špecifikáciách, s cieľom overiť zhodu pyrotechnického výrobku s typom opísaným v certifikáte EÚ skúšky typu a s príslušnými požiadavkami tohto nariadenia vlády. V prípade, že vzorka nedosahuje prijateľnú úroveň kvality, prijme notifikovaná osoba príslušné opatrenia.
	Postup na zistenie prijateľnosti vzorky, ktorý sa má použiť, je určený na to, aby sa zistilo, či sa výrobný proces pyrotechnického výrobku vykonáva v rámci prijateľných hodnôt, s cieľom zabezpečiť zhodu pyrotechnického výrobku.
	Výrobca na zodpovednosť notifikovanej osoby počas výrobného procesu umiestni identifikačné číslo tejto osoby.
4.	Označenie CE a EÚ vyhlásenie o zhode 
4.1.	Výrobca umiestni označenie CE na každý jednotlivý pyrotechnický výrobok, ktorý je v zhode s typom opísaným v certifikáte EÚ skúšky typu a spĺňa uplatniteľné požiadavky tohto nariadenia vlády.
4.2.	Výrobca vydá pre každý model výrobku písomné EÚ vyhlásenie o zhode, ktoré uchová k dispozícii pre orgány dohľadu desať rokov od uvedenia pyrotechnického výrobku na trh. V EÚ vyhlásení o zhode sa uvádza pyrotechnický výrobok, pre ktorý bolo vydané.
	Kópia EÚ vyhlásenia o zhode sa na požiadanie sprístupňuje orgánom dohľadu.

III. MODUL D: Zhoda s typom založená na zabezpečení kvality výrobného procesu

1. 	Zhoda s typom založená na zabezpečení kvality výrobného procesu je tou časťou postupu posudzovania zhody, ktorou si výrobca plní povinnosti ustanovené v bodoch 2 a 5 a na svoju zodpovednosť zodpovedá a vyhlasuje, že príslušné pyrotechnické výrobky sú v zhode s typom opísaným v certifikáte EÚ skúšky typu a spĺňajú požiadavky tohto nariadenia vlády, ktoré sa na ne vzťahujú.
2. 	Výroba
	Výrobca prevádzkuje schválený systém kvality pre výrobu, kontrolu konečných výrobkov a skúšanie príslušných pyrotechnických výrobkov podľa bodu 3 a vzťahuje sa naňho dohľad, v rozsahu ustanovenom v bode 4.
3. 	Systém kvality
3.1. 	Výrobca podáva žiadosť o posúdenie svojho systému kvality pre príslušné pyrotechnické výrobky notifikovanej osobe podľa vlastného výberu.
	Žiadosť obsahuje
a)	obchodné meno a sídlo alebo miesto podnikania výrobcu,
b)	písomné vyhlásenie o tom, že tá istá žiadosť nebola podaná inej notifikovanej osobe,
c)	všetky príslušné informácie týkajúce sa plánovanej kategórie pyrotechnického výrobku,
d)	dokumentáciu týkajúcu sa systému kvality,
e)	technickú dokumentáciu k schválenému typu a kópiu certifikátu EÚ skúšky typu.
3.2. 	Systémom kvality sa zabezpečuje zhoda pyrotechnických výrobkov s typom opísaným v certifikáte EÚ skúšky typu a s požiadavkami tohto nariadenia vlády, ktoré sa na ne vzťahujú.
	Všetky prvky, požiadavky a ustanovenia prijaté výrobcom sa zdokumentujú systematickým a usporiadaným spôsobom vo forme písomne vypracovaných zásad, postupov a pokynov. Dokumentácia systému kvality umožňuje jednotný výklad programov, plánov, manuálov a záznamov kvality.
Obsahuje najmä primeraný opis
a)	kvalitatívnych cieľov a organizačnej štruktúry, povinností a právomocí manažmentu vzhľadom na kvalitu výrobku,
b)	zodpovedajúcich spôsobov, postupov a systematických činností, ktoré sa použijú pri výrobe, kontrole kvality a zabezpečovaní kvality,
c)	preskúmaní a skúšok, ktoré sa budú vykonávať pred výrobou, počas výroby a po nej, vrátane časových intervalov, v ktorých sa budú vykonávať,
d)	záznamov o kvalite, ako sú správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy a
e)	prostriedkov monitorovania dosahovania požadovanej kvality výrobku a účinného prevádzkovania systému kvality.
3.3. 	Notifikovaná osoba posudzuje systém kvality s cieľom určiť, či spĺňa požiadavky ustanovené v bode 3.2.
Predpokladá zhodu s týmito požiadavkami vzhľadom na prvky systému kvality, ktoré sú v súlade so zodpovedajúcimi špecifikáciami príslušnej harmonizovanej normy.
Audítorský tím má člena so skúsenosťami v oblasti systémov riadenia kvality a člena, ktorý má skúsenosti s hodnotením príslušnej oblasti výrobku a príslušnej technológie výrobku, ako aj znalosť uplatniteľných požiadaviek tohto nariadenia vlády. Audit zahŕňa hodnotiacu návštevu priestorov výrobcu. Audítorský tím preskúma technickú dokumentáciu ustanovenú v bode 3.1 písm. e) s cieľom overiť schopnosť výrobcu určiť príslušné požiadavky tohto nariadenia vlády a vykonať potrebné preskúmanie na účely zabezpečenia súladu pyrotechnického výrobku s týmito požiadavkami.
Rozhodnutie sa oznámi výrobcovi. Oznámenie zahŕňa závery auditu a odôvodnené rozhodnutie posúdenia.
3.4. Výrobca sa zaväzuje plniť povinnosti vyplývajúce zo systému kvality, ako bol schválený a udržiavať ho tak, aby zostal primeraný a účinný.
3.5. Výrobca informuje notifikovanú osobu, ktorá schválila systém kvality, o každej zamýšľanej zmene systému kvality.
Notifikovaná osoba zhodnotí navrhované zmeny a rozhodne, či pozmenený systém kvality bude naďalej spĺňať požiadavky ustanovené v bode 3.2 alebo či je potrebné opätovné posúdenie.
Svoje rozhodnutie oznámi výrobcovi. Oznámenie zahŕňa závery preskúmania a odôvodnené rozhodnutie posúdenia.
4. 	Dohľad, za ktorý zodpovedá notifikovaná osoba
4.1. Cieľom dohľadu je zabezpečiť, aby si výrobca riadne plnil povinnosti vyplývajúce zo schváleného systému kvality.
4.2. Na účely posúdenia výrobca umožní notifikovanej osobe prístup do výrobných priestorov, priestorov na výkon kontrol a skúšok, ako aj skladovacích priestorov, a poskytne jej všetky potrebné informácie, predovšetkým
a)	dokumentáciu týkajúcu sa systému kvality,
b)	záznamy o kvalite, ako sú správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy.
4.3. Notifikovaná osoba vykonáva pravidelné audity s cieľom zabezpečiť, aby výrobca udržiaval a uplatňoval systém kvality, a výrobcovi odovzdáva správu o audite.
4.4. Okrem toho môže notifikovaná osoba vykonávať u výrobcu neohlásené návštevy. Počas týchto návštev môže notifikovaná osoba v prípade potreby vykonať skúšky výrobkov alebo ich nechať vykonať s cieľom overiť, či systém kvality funguje správne. Notifikovaná osoba odovzdá výrobcovi správu o návšteve a protokol o skúškach v prípade, že boli vykonané.
5. 	Označenie CE a EÚ vyhlásenie o zhode 
5.1. 	Výrobca umiestňuje označenie CE a na zodpovednosť notifikovanej osoby uvedeného v bode 3.1 identifikačné číslo tejto osoby na každý jednotlivý pyrotechnický výrobok, ktorý je v zhode s typom opísaným v certifikáte EÚ skúšky typu a spĺňa uplatniteľné požiadavky tohto nariadenia vlády.
5.2. Výrobca vydá pre každý model výrobku písomné EÚ vyhlásenie o zhode, ktoré uchová k dispozícii pre orgány dohľadu desať rokov od uvedenia pyrotechnického výrobku na trh. V EÚ vyhlásení o zhode sa uvádza pyrotechnický výrobok, pre ktorý bolo vydané.
Kópia EÚ vyhlásenia o zhode sa na požiadanie sprístupňuje orgánom dohľadu.
6. 	Počas desiatich rokov od uvedenia pyrotechnického výrobku na trh uchováva výrobca k dispozícii pre orgány dohľadu
a)	dokumentáciu ustanovenú v bode 3.1,
b)	informácie o zmene ustanovenej v bode 3.5, ako je schválená,
c)	rozhodnutia a správy notifikovanej osoby ustanovené v bodoch 3.5, 4.3 a 4.4.
7. 	Každá notifikovaná osoba informuje úrad o certifikátoch o schválení systému kvality, ktoré vydala alebo zrušila a pravidelne alebo na požiadanie poskytuje úradu zoznam certifikátov o schválení systému kvality, ktoré boli zamietnuté, pozastavené alebo inak obmedzené.
Každá notifikovaná osoba informuje ostatné notifikované osoby o certifikátoch o schválení systému kvality, ktoré zamietla, pozastavila, zrušila alebo inak obmedzila, a na požiadanie informuje o certifikátoch o schválení systému kvality, ktoré vydala.

IV. MODUL E: Zhoda s typom založená na zabezpečení kvality výrobku

1. 	Zhoda s typom založená na zabezpečení kvality výrobku je tou časťou postupu posudzovania zhody, ktorou si výrobca plní povinnosti ustanovené v bodoch 2 a 5 a na vlastnú zodpovednosť zodpovedá a vyhlasuje, že príslušné pyrotechnické výrobky sú v zhode s typom opísaným v certifikáte EÚ skúšky typu a spĺňajú požiadavky tohto nariadenia vlády, ktoré sa na ne vzťahujú.
2. 	Výroba
	Výrobca prevádzkuje schválený systém kvality pre kontrolu konečného výrobku a skúšanie príslušných pyrotechnických výrobkov podľa bodu 3 a vzťahuje sa naňho dohľad, v rozsahu ustanovenom v bode 4.
3. 	Systém kvality
3.1. 	Výrobca podáva žiadosť o posúdenie svojho systému kvality pre príslušné pyrotechnické výrobky notifikovanej osobe podľa vlastného výberu.
Žiadosť obsahuje tieto informácie:
a)	obchodné meno a sídlo alebo miesto podnikania výrobcu,
b)	písomné vyhlásenie o tom, že tá istá žiadosť nebola podaná inej notifikovanej osobe,
c)	všetky príslušné informácie týkajúce sa plánovanej kategórie pyrotechnických výrobkov,
d)	dokumentáciu týkajúcu sa systému kvality,
e)	technickú dokumentáciu k schválenému typu a kópiu certifikátu EÚ skúšky typu.
3.2. 	Systémom kvality sa zabezpečuje súlad pyrotechnických výrobkov s typom opísaným v certifikáte EÚ skúšky typu a s uplatniteľnými požiadavkami tohto nariadenia vlády.
Všetky prvky, požiadavky a ustanovenia prijaté výrobcom sa zdokumentujú systematickým a usporiadaným spôsobom vo forme písomne vypracovaných zásad, postupov a pokynov. Dokumentácia systému kvality umožňuje jednotný výklad programov, plánov, manuálov a záznamov kvality.
Obsahuje najmä primeraný opis
a)	kvalitatívnych cieľov a organizačnej štruktúry, povinností a právomocí manažmentu vzhľadom na kvalitu výrobku,
b)	preskúmaní a skúšok, ktoré sa budú vykonávať po výrobe,
c)	záznamov o kvalite, ako sú správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy,
d)	prostriedkov monitorovania účinného prevádzkovania systému kvality.
3.3. Notifikovaná osoba posudzuje systém kvality s cieľom určiť, či spĺňa požiadavky ustanovené v bode 3.2.
Predpokladá zhodu s týmito požiadavkami vzhľadom na prvky systému kvality, ktoré sú v súlade so zodpovedajúcimi špecifikáciami príslušnej harmonizovanej normy.
Audítorský tím má člena so skúsenosťami v oblasti systémov riadenia kvality a člena, ktorý má skúsenosti s hodnotením príslušnej oblasti výrobku a príslušnej technológie výrobku, ako aj znalosť uplatniteľných požiadaviek tohto nariadenia vlády. Audit zahŕňa hodnotiacu návštevu priestorov výrobcu. Audítorský tím preskúmava technickú dokumentáciu ustanovenú v bode 3.1 písm. e) s cieľom overiť schopnosť výrobcu určiť príslušné požiadavky tohto nariadenia vlády a vykonať potrebné preskúmania na účely zabezpečenia súladu pyrotechnického výrobku s týmito požiadavkami.
Rozhodnutie sa oznámi výrobcovi. Oznámenie zahŕňa závery auditu a odôvodnené rozhodnutie posúdenia.
3.4. Výrobca sa zaväzuje plniť povinnosti vyplývajúce zo systému kvality, ako bol schválený, a udržiavať ho tak, aby zostal primeraný a účinný.
3.5. Výrobca informuje notifikovanú osobu, ktorá schválila systém kvality, o každej zamýšľanej zmene systému kvality.
Notifikovaná osoba zhodnotí navrhované zmeny a rozhodne, či pozmenený systém kvality bude naďalej spĺňať požiadavky ustanovené v bode 3.2 alebo či je potrebné opätovné posúdenie.
Svoje rozhodnutie oznámi výrobcovi. Oznámenie zahŕňa závery preskúmania a odôvodnené rozhodnutie posúdenia.
4. 	Dohľad, za ktorý je zodpovedný notifikovaná osoba
4.1. Cieľom dohľadu je zabezpečiť, aby si výrobca riadne plnil povinnosti vyplývajúce zo schváleného systému kvality.
4.2. Na účely posúdenia výrobca umožní notifikovanej osobe prístup do výrobných priestorov, priestorov na výkon kontrol, skúšok, ako aj skladovacích priestorov, a poskytne jej všetky potrebné informácie, predovšetkým:
a)	dokumentáciu týkajúcu sa systému kvality,
b)	záznamy o kvalite, ako sú správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy.
4.3. Notifikovaná osoba vykonáva pravidelné audity s cieľom zabezpečiť, aby výrobca udržiaval a uplatňoval systém kvality a výrobcovi odovzdáva správu o audite.
4.4. Okrem toho môže notifikovaná osoba vykonávať u výrobcu neohlásené návštevy. Počas týchto návštev môže notifikovaná osoba v prípade potreby vykonať skúšky výrobkov alebo ich nechať vykonať s cieľom overiť, či systém kvality funguje správne. Notifikovaná osoba odovzdá výrobcovi správu o návšteve a v prípade, že boli vykonané skúšky, aj protokol o skúškach.
5. 	Označenie CE a EÚ vyhlásenie o zhode 
5.1. Výrobca umiestňuje označenie CE a na zodpovednosť notifikovanej osoby ustanovenej v bode 3.1 identifikačné číslo tejto osoby na každý jednotlivý pyrotechnický výrobok, ktorý je v zhode s typom opísaným v certifikáte EÚ skúšky typu a spĺňa uplatniteľné požiadavky tohto nariadenia vlády.
5.2. Výrobca vydá pre každý model výrobku písomné EÚ vyhlásenie o zhode, ktoré uchová k dispozícii pre orgány dohľadu 10 rokov od uvedenia pyrotechnického výrobku na trh. V EÚ vyhlásení o zhode sa uvádza pyrotechnický výrobok, pre ktorý bolo vydané.
Kópia EÚ vyhlásenia o zhode sa na požiadanie sprístupňuje orgánom dohľadu.
6. 	Počas desiatich rokov od uvedenia pyrotechnického výrobku na trh uchováva výrobca k dispozícii pre orgány dohľadu
a)	dokumentáciu ustanovenú v bode 3.1,
b)	 informácie o zmene ustanovenej v bode 3.5, ako je schválená,
c)	rozhodnutia a správy notifikovanej osoby ustanovené v bodoch 3.5, 4.3 a 4.4.
7. 	Každá notifikovaná osoba informuje úrad o certifikátoch o schválení systému kvality, ktoré vydala alebo zrušila a pravidelne alebo na požiadanie poskytuje úradu zoznam certifikátov o schválení systému kvality, ktoré boli zamietnuté, pozastavené alebo inak obmedzené.
	Každá notifikovaná osoba informuje ostatné notifikované osoby o certifikátoch o schválení systému kvality, ktoré zamietla, pozastavila alebo zrušila a na požiadanie informuje o certifikátoch o schválení systému kvality, ktoré vydala.

V. MODUL G: Zhoda založená na overovaní jednotky

1. 	Zhoda založená na overovaní jednotky je postup posudzovania zhody, ktorým si výrobca plní povinnosti ustanovené v bodoch 2, 3 a 5 a na vlastnú zodpovednosť zodpovedá a vyhlasuje, že príslušný pyrotechnický výrobok, na ktorý sa vzťahujú ustanovenia bodu 4, je v zhode s požiadavkami tohto nariadenia vlády, ktoré sa naň vzťahujú.
2. 	Technická dokumentácia
	Výrobca vypracuje technickú dokumentáciu a sprístupňuje ju notifikovanej osobe ustanovenej v bode 4. Prostredníctvom dokumentácie sa umožní posúdenie zhody pyrotechnického výrobku s príslušnými požiadavkami a uvedie sa v nej primeraná analýza a hodnotenie rizika či rizík. V technickej dokumentácii sa uvedú uplatniteľné požiadavky a zahrnie sa do nej návrh, výroba a používanie pyrotechnického výrobku, ak je to relevantné z hľadiska posudzovania. Technická dokumentácia obsahuje vždy, keď je to uplatniteľné, minimálne tieto prvky:
a)	všeobecný opis pyrotechnického výrobku,
b)	nákresy koncepčného riešenia, výrobné výkresy a náčrty súčiastok, podzostáv, okruhov a obdobné záznamy,
c)	opisy a vysvetlenia potrebné na pochopenie uvedených výkresov a náčrtov a používania pyrotechnického výrobku,
d)	zoznam harmonizovaných noriem uplatnených v plnom rozsahu alebo čiastočne, na ktoré boli uverejnené odkazy v Úradnom vestníku Európskej únie a v prípade, že sa tieto harmonizované normy neuplatnili, opisy riešení prijatých na splnenie základných bezpečnostných požiadaviek tohto nariadenia vlády vrátane zoznamu iných uplatnených príslušných technických špecifikácií. V prípade čiastočne uplatnených harmonizovaných noriem špecifikuje technická dokumentácia časti, ktoré boli uplatnené,
e)	výsledky vykonaných konštrukčných výpočtov, vykonaných preskúmaní a obdobné záznamy,
f)	protokoly o skúškach.
Výrobca uchováva k dispozícii pre príslušné orgány dohľadu technickú dokumentáciu počas desiatich rokov od uvedenia pyrotechnického výrobku na trh.
3. 	Výroba
	Výrobca prijme všetky opatrenia potrebné na to, aby sa výrobným procesom a jeho monitorovaním zabezpečila zhoda vyrobeného pyrotechnického výrobku s uplatniteľnými požiadavkami tohto nariadenia vlády.
4. 	Overovanie
	Notifikovaná osoba podľa výberu výrobcu vykoná alebo nechá vykonať príslušné preskúmania a skúšky ustanovené v príslušných harmonizovaných normách alebo rovnocenné skúšky ustanovené v iných príslušných technických špecifikáciách, s cieľom overiť zhodu pyrotechnického výrobku s uplatniteľnými požiadavkami tohto nariadenia vlády. V prípade, že takáto harmonizovaná norma neexistuje, príslušná notifikovaná osoba rozhodne o vhodných skúškach, ktoré sa majú vykonať.
	Notifikovaná osoba vydá certifikát zhody vzhľadom na vykonané preskúmania a skúšky a umiestni svoje identifikačné číslo na schválený pyrotechnický výrobok alebo ho nechá umiestniť na vlastnú zodpovednosť.
	Výrobca uchováva k dispozícii pre orgány dohľadu certifikáty zhody počas desiatich rokov od uvedenia pyrotechnického výrobku na trh.
5. 	Označenie CE a EÚ vyhlásenie o zhode 
5.1. 	Výrobca umiestňuje označenie CE a na zodpovednosť notifikovanej osoby ustanovenej v bode 4 identifikačné číslo tejto osoby na každý pyrotechnický výrobok, ktorý spĺňa uplatniteľné požiadavky tohto nariadenia vlády.
5.2. 	Výrobca vydá písomné EÚ vyhlásenie o zhode, ktoré uchová k dispozícii pre orgány dohľadu desať rokov od uvedenia pyrotechnického výrobku na trh. V EÚ vyhlásení o zhode sa uvádza pyrotechnický výrobok, pre ktorý bolo vydané.
	Kópia EÚ vyhlásenia o zhode sa na požiadanie sprístupňuje orgánom dohľadu.

VI. MODUL H: Zhoda založená na úplnom zabezpečení kvality

1. 	Zhoda založená na úplnom zabezpečení kvality je postupom posudzovania zhody, ktorým si výrobca plní povinnosti ustanovené v bodoch 2 a 5 a na vlastnú zodpovednosť zodpovedá a vyhlasuje, že príslušné pyrotechnické výrobky spĺňajú požiadavky tohto nariadenia vlády, ktoré sa na ne vzťahujú.
2. 	Výroba
	Výrobca prevádzkuje schválený systém kvality pre návrh, výrobu, kontrolu konečného výrobku a skúšanie príslušných pyrotechnických výrobkov podľa bodu 3, a vzťahuje sa naňho dohľad, v rozsahu ustanovenom v bode 4.
3. 	Systém kvality
3.1. 	Výrobca podáva žiadosť o posúdenie svojho systému kvality pre príslušné pyrotechnické výrobky notifikovanej osobe podľa vlastného výberu.
Žiadosť obsahuje
a) obchodné meno a sídlo alebo miesto podnikania výrobcu,
b) technickú dokumentáciu pre jeden model každej kategórie pyrotechnických výrobkov, ktoré sa majú vyrábať. Technická dokumentácia obsahuje vždy, keď je to uplatniteľné, minimálne tieto prvky
1. všeobecný opis pyrotechnického výrobku,
2. nákresy koncepčného riešenia, výrobné výkresy a náčrty súčiastok, podzostáv, okruhov a obdobné záznamy,
3. opisy a vysvetlenia potrebné na pochopenie uvedených výkresov a náčrtov a používania pyrotechnického výrobku,
4. 	zoznam harmonizovaných noriem uplatnených v plnom rozsahu alebo čiastočne, na ktoré boli uverejnené odkazy v Úradnom vestníku Európskej únie a v prípade, že sa tieto harmonizované normy neuplatnili, opisy riešení prijatých na splnenie základných bezpečnostných požiadaviek tohto nariadenia vlády vrátane zoznamu iných príslušných technických špecifikácií, ktoré sa uplatnili. V prípade čiastočne uplatnených harmonizovaných noriem sa v technickej dokumentácii špecifikujú časti, ktoré boli uplatnené,
5. výsledky vykonaných konštrukčných výpočtov, vykonaných preskúmaní a obdobné záznamy,
6. protokoly o skúškach,
c) dokumentáciu týkajúcu sa systému kvality,
d) písomné vyhlásenie o tom, že tá istá žiadosť nebola podaná inej notifikovanej osobe.
3.2. Systémom kvality sa zabezpečuje súlad pyrotechnických výrobkov s uplatniteľnými požiadavkami tohto nariadenia vlády.
Všetky prvky, požiadavky a ustanovenia prijaté výrobcom sa zdokumentujú systematickým a usporiadaným spôsobom vo forme písomne vypracovaných zásad, postupov a pokynov. Táto dokumentácia systému kvality umožňuje jednotný výklad programov, plánov, manuálov a záznamov kvality.
Obsahuje najmä primeraný opis
a)	kvalitatívnych cieľov a organizačnej štruktúry, povinností a právomocí manažmentu vzhľadom na kvalitu návrhu a výrobku,
b)	špecifikácií týkajúcich sa technického návrhu vrátane noriem, ktoré sa budú uplatňovať a v prípade, keď sa príslušné harmonizované normy nebudú uplatňovať v plnom rozsahu, prostriedkov, ktoré sa použijú na zabezpečenie splnenia základných bezpečnostných požiadaviek tohto nariadenia vlády,
c)	metód, postupov a systematických činností kontroly návrhu a overovania návrhu, ktoré sa použijú pri navrhovaní pyrotechnických výrobkov, ktoré patria do príslušnej kategórie pyrotechnických výrobkov,
d)	zodpovedajúcich spôsobov, postupov a systematických činností, ktoré sa použijú pri výrobe, kontrole kvality a zabezpečovaní kvality,
e)	preskúmaní a skúšok, ktoré sa budú vykonávať pred výrobou, počas výroby a po nej, vrátane časových intervalov, v ktorých sa budú vykonávať,
f)	záznamov o kvalite, ako sú správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy,
g)	prostriedkov monitorovania dosahovania požadovanej kvality návrhu a výrobku a účinného prevádzkovania systému kvality.
3.3. Notifikovaná osoba posudzuje systém kvality s cieľom určiť, či spĺňa požiadavky ustanovené v bode 3.2.
Predpokladá zhodu s týmito požiadavkami vzhľadom na prvky systému kvality, ktoré sú v súlade so zodpovedajúcimi špecifikáciami príslušnej harmonizovanej normy.
Audítorský tím má člena so skúsenosťami v oblasti systémov riadenia kvality a člena, ktorý má skúsenosti s posudzovaním príslušnej oblasti výrobku a príslušnej technológie výrobku, ako aj znalosť uplatniteľných požiadaviek tohto nariadenia vlády. Audit zahŕňa hodnotiacu návštevu priestorov výrobcu. Audítorský tím preskúma technickú dokumentáciu ustanovenú v bode 3.1 písm. b) s cieľom overiť schopnosť výrobcu určiť uplatniteľné požiadavky tohto nariadenia vlády a vykonať potrebné preskúmania na účely zabezpečenia súladu pyrotechnického výrobku s týmito požiadavkami.
Rozhodnutie sa oznámi výrobcovi.
Oznámenie zahŕňa závery auditu a odôvodnené rozhodnutie posúdenia.
3.4. Výrobca sa zaväzuje plniť povinnosti vyplývajúce zo systému kvality, ako bol schválený, a udržiavať ho tak, aby zostal primeraný a účinný.
3.5. Výrobca informuje notifikovanú osobu, ktorá schválila systém kvality, o každej zamýšľanej zmene systému kvality.
Notifikovaná osoba zhodnotí navrhované zmeny a rozhodne, či pozmenený systém kvality bude naďalej spĺňať požiadavky ustanovené v bode 3.2 alebo či je potrebné opätovné posúdenie.
Svoje rozhodnutie oznámi výrobcovi. Oznámenie zahŕňa závery preskúmania a odôvodnené rozhodnutie posúdenia.
4. 	Dohľad, za ktorý je zodpovedná notifikovaná osoba
4.1. Cieľom dohľadu je zabezpečiť, aby si výrobca riadne plnil povinnosti vyplývajúce zo schváleného systému kvality.	
4.2. Na účely posúdenia výrobca umožní notifikovanej osobe prístup do priestorov, kde sa výrobok navrhuje, výrobných priestorov, priestorov na výkon kontrol a skúšok, ako aj skladovacích priestorov a poskytne jej všetky potrebné informácie, predovšetkým:
a)	dokumentáciu týkajúcu sa systému kvality,
b)	záznamy o kvalite, ako sú ustanovené v časti systému kvality týkajúcej sa návrhu, ako napríklad výsledky analýz, výpočtov, skúšok a obdobné záznamy,
c)	záznamy o kvalite, ako sú ustanovené vo výrobnej časti systému kvality, napríklad správy o kontrolách a údaje o skúškach, kalibračné údaje, správy o kvalifikácii príslušných zamestnancov a obdobné záznamy.
4.3. Notifikovaná osoba vykonáva pravidelné audity s cieľom zabezpečiť, aby výrobca udržiaval a uplatňoval systém kvality a výrobcovi odovzdáva správu o audite.
4.4. Okrem toho môže notifikovaná osoba vykonávať u výrobcu neohlásené návštevy. Počas takýchto návštev môže notifikovaná osoba v prípade potreby vykonať skúšky výrobku alebo ich nechať vykonať s cieľom overiť, či systém kvality funguje správne. Notifikovaná osoba odovzdá výrobcovi správu o návšteve a v prípade, že boli vykonané skúšky, aj protokol o skúškach.
5. 	Označenie CE a EÚ vyhlásenie o zhode 
5.1. Výrobca umiestňuje označenie CE a na zodpovednosť notifikovanej osoby ustanovenej v bode 3.1 identifikačné číslo tejto osoby na každý jednotlivý pyrotechnický výrobok, ktorý spĺňa uplatniteľné požiadavky tohto nariadenia vlády.
5.2. Výrobca vydá pre každý model výrobku písomné EÚ vyhlásenie o zhode, ktoré uchová k dispozícii pre orgány dohľadu po dobu desiatich rokov od uvedenia pyrotechnického výrobku na trh. V EÚ vyhlásení o zhode sa uvádza pyrotechnický výrobok, pre ktorý bolo vydané.
Kópia EÚ vyhlásenia o zhode sa na požiadanie sprístupňuje orgánom dohľadu.
6. 	Počas desiatich rokov od uvedenia pyrotechnického výrobku na trh uchováva výrobca k dispozícii pre orgány dohľadu
a)	technickú dokumentáciu ustanovenú v bode 3.1,
b)	dokumentáciu týkajúcu sa systému kvality ustanovenú v bode 3.1,
c)	informácie o zmene ustanovenej v bode 3.5, ako je schválená,
d)	rozhodnutia a správy notifikovanej osoby ustanovené v bodoch 3.5, 4.3 a 4.4.
7. 	Každá notifikovaná osoba informuje svoje notifikujúce orgány o certifikátoch o schválení systému kvality, ktoré vydala alebo zrušila a pravidelne alebo na požiadanie poskytuje svojim notifikujúcim orgánom zoznam certifikátov o schválení systému kvality, ktoré boli zamietnuté, pozastavené alebo inak obmedzené.
	Každá notifikovaná osoba informuje ostatné notifikované osoby o certifikátoch o schválení systému kvality, ktoré zamietla, pozastavila alebo zrušila a na požiadanie informuje o certifikátoch o schválení systému kvality, ktoré vydala.

Príloha č. 3 k nariadeniu vlády č. ...../2014 Z. z.

EÚ VYHLÁSENIE O ZHODE

EÚ vyhlásenie o zhode obsahuje:
1.	registračné číslo v súlade s § 7,
2.	číslo pyrotechnického výrobku, číslo šarže alebo sériové číslo pyrotechnického výrobku,
3.	obchodné meno a sídlo alebo miesto podnikania výrobcu, právnu formu a identifikačné číslo výrobcu, ak ide o právnickú osobu, 
4.	vyhlásenie výrobcu o jeho výlučnej zodpovednosti za vydanie EÚ vyhlásenia o zhode,
5.	identifikáciu pyrotechnického výrobku umožňujúca jeho vysledovateľnosť,
6.	vyhlásenie, že pyrotechnický výrobok je v súlade s požiadavkami harmonizačných právnych predpisov Európskej únie a tohto nariadenia vlády,
7.	odkaz na použité harmonizované normy alebo odkaz na iné technické špecifikácie, ktoré boli použité pri posúdení zhody pyrotechnického výrobku,
8.	 notifikovaná osoba … (názov, číslo) vykonal … (príslušný postup posúdenia zhody) a vydal certifikát ….
9.	miesto a dátum vydania EÚ vyhlásenia o zhode,
10.	meno a priezvisko, funkcia a podpis výrobcu,
11.	doplňujúce informácie, ak sú potrebné.

Príloha č. 4 k nariadeniu vlády č. ....../2014 Z. z.

Formát registrácie ustanovený v § 19 ods. 14

Registračné číslo	Dátum vydania certifikátu o EÚ skúške typu (modul B), certifikátu o zhode (modul G) alebo schválenia systému kvality (modul H) a podľa potreby dátum ukončenia platnosti	Výrobca	Typ výrobku (všeobecný) a prípadný podtyp	Modul zhody výrobnej fázy	Notifikovaná osoba, ktorá vykonáva posudzovanie zhody vo výrobnej fáze	Doplňujúce informácie	

Modul zhody výrobnej fázy sa vyplní vždy, ak spadá pod notifikovanú osobu, ktorá vykonáva postup posudzovania zhody ustanovený v § 14 písm. a) (modul B). Nevyžaduje sa pre postupy posudzovania zhody ustanovené v § 14 písm. b) a c) (moduly G a H). Uvádzajú sa informácie (ak sú známe) v prípade, že sa týkajú inej notifikovanej osoby.

Príloha č. 5 k nariadeniu vlády č. ....../2014 Z. z.

ZOZNAM PREBERANÝCH A VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE

1.	Smernica Európskeho parlamentu a Rady 2013/29/EÚ z 12. júna 2013 o harmonizácii zákonov členských štátov týkajúcich sa sprístupňovania pyrotechnických výrobkov na trhu (prepracované znenie) (Ú. v. EÚ L 178, 28. 6. 2013).
2.	Vykonávacia smernica Komisie 2014/58/EÚ zo  16. apríla 2014, ktorou sa v súlade so smernicou Európskeho parlamentu a Rady 2007/23/ES zriadi systém identifikácie pyrotechnických výrobkov (Ú. v. EÚ L 115, 17.4.2014).
3.	Nariadenie Európskeho parlamentu a Rady (ES) 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008).